Fieldmann - strana 1 - Od Igle Do Lokomotive\nElektrični trimer za travu teleskopski FZS2001-E Fieldmann\nPotapajuća pumpa za čistu vodu FVC2001-EC Fieldmann\nElektrične makaze za živu ogradu FZN2001-E Fieldmann\nAkumulatorski trimer za živu ogradu i travu sa teleskopskom drškom FZN4002-AT Fieldmann\nAkumulatorski odvrtač-bušilica 14,4V/1.3Ah FDV1001-A Fieldmann\nUsisivač-duvalica za lišće FZF2001-E Fieldmann\nElektrična kosilica za travu FZR2001-E Fieldmann\nFieldmann električni baštenski alati\nFieldmann predstavlja potpuno novi brend alata na našem tržištu za kuću i baštu. Poseduje vrlo raznovrstan asortiman alata jednostavnih za korišćenje i sa originalnim dizajnom. Kombinacija boja ovog brenda daje alatu notu razigranosti i svežine. Rad sa takvim alatima je pravo uživanje te se kući i bašti pruža “nega” koju i zaslužuju.\nFieldmann je dizajniran i napravljen kako bi se zadovoljile potrebe i najzahtevnijih kupaca, olakšava posao i štedi vreme, ergonomski je oblikovan, siguran i jednostavan za korišćenje čime donosi najnovije trendove i daje maksimalnu udobnost za rad u bašti, kući ili radionici. Iako možda ne izgleda tako, ovo je čisto češki brend.\nFieldmann brend pod Češkom upravom ima potporu jake kompanije koja je donela nekoliko dobro poznatih brendova na tržište. Menadžeri i inženjeri odgovorni za Fieldmann proizvode shvatili su da se uspeh brenda zasniva na kvalitetnim proizvodima. Dakle, iz tog razloga asortiman marke će se konstantno širiti.\nTim stručnjaka na temelju iskustva stečenog u renomiranim kompanijama koje se bave baštom i hobi alatima izabrali su najbolje kineske proizvodne pogone koji već proizvode za druge brendove i čiji su proizvodi našli svoje mesto na tržištu.\nCeo Fieldmann tim nastoji pružiti klijentima proizvode po dobrim cenama, dobrog kvaliteta i dizajna prateći današnje trendove i standarde kako bi ispoštovali sve sigurnosne i ergonomske parametre.


26.09.2018 u 13:29\nPotpredsednik vlade Srbije i ministar unutrašnjih poslova Nebojša Stefanović razgovarao je u Beogradu sa ministrom unutrašnjih poslova Republike Srpske Draganom Lukačem o konkretnim zajedničkim merama koje će dve policije preduzeti u narednom periodu u borbi protiv organizovanog kriminala, saopšteno je iz MUP-a Srbije. Stefanović i Lukač ocenili su da je dosadašnja saradnja policija na ovom polju veoma dobra i da su razmene informacija i zajedničke akcije doprinele rešavanju pojedinih krivičnih dela i hapšenju kriminalaca. Kako su naglasila dvojica ministara, potrebne su i dodatne mere, koje će policije u narednom periodu preduzeti, kako bi se još jače suprotstavili organizovanim kriminalnim grupama koje deluju u našem regionu. Tema sastanka ministara Stefanovića i Lukača bio je i\n24.04.2018 u 18:47\nIntenzivnija saradnja policija Srbije i Crne Gore protiv organizovanog kriminala\nDržavni sekretar Ministarstva unutrašnjih poslova Srbije Dijana Hrkalović razgovarala je danas u Podgorici sa v.d. direktora Uprave policije MUP-a Crne Gore Veskom Damjanovićem o daljem unapređenju saradnje dve policije, saopšteno je iz MUP-a Srbije. Hrkalović i Damjanović su dosadašnju saradnju policija ocenili kao veoma profesionalnu i dobru, sa konkretnim rezultatima u borbi protiv organizovanog kriminala, uz obostrano očekivanje da će se dobra komunikacija i razmena relevatnih informacija nastaviti i intenzivirati, navodi se u saopštenju. U prethodnom periodu, kako je ocenjeno na sastanku, postignuti su dobri rezultati, zahvaljujući efikasnoj međunarodnoj policijskoj saradnji koja je dovela do rasvetljavanja najtežih krivičnih dela počinjenih na teritoriji obe države. Policije dve zemlje\n17.04.2018 u 13:54\nStefanović na konferenciji o balkanskim kartelima u Austriji\nPotpredsednik vlade Srbije i ministar unutrašnjih poslova Nebojša Stefanović izjavio je u Austriji da saradnja policija u borbi protiv organizovanog i svih drugih vidova kriminala nema alternativu, što su pokazali i rezultati zajedničkih akcija ostvareni u prethodnim godinama, saopšteno je iz MUP-a Srbije. On je na zajedničkoj konferenciji sa saveznim ministrom unutrašnjih poslova Austrije Herbertom Kikelom i direktorom Savezne kriminalističke policije te zemlje Francom Langom, istakao da je saradnja srpske i austrijske policije u prethodnim godinama bila veoma uspešna i da je rezultirala konkretnim akcijama zaplene narkotika i hapšenjima mnogih pripadnika organizovanih kriminalnih grupa. Tema ove konferencije, održane u Cauhenzeu, bili su balkanski karteli i druge kriminalne\n20.02.2018 u 08:29\nTužilac: Osveta Luki Bojoviću planirana u zatvoru\nMilenko Mandić, zamenik tužioca za organizovani kriminal juče je u završnoj reči ocenio da je tužilaštvo dokazalo krivicu optuženih za ubistva Nikole Bojovića i Miloša Vidakovića, 2013. kao i druga krivična dela za šta ih tereti optužnica. – Miloš Delibašić i pokojni Slobodan Šaranović organizovali su kriminalnu grupu, čiji su članovi postali Miloš Vojnović, Saša Cvetanović, Slaviša Novaković, Goran Bojanić i Ratko Koljenšić. Iskazi Vojnovića iz istrage, kao i na suđenju u svojstvu okrivljenog svedoka, potvrđuju da je ova grupa zajednički delovala još od 2005. pa do 2013. godine kada su planirali da ubiju ljude bliske Luki Bojoviću, kako bi se osvetili za smrt Branislava Šaranovića, ubijenog 2009. godine – kazao je tužilac. On je naglasio da je utvrđeno da su optuženi ubili Nikolu\n12.09.2017 u 15:48\nPripadnici Uprave kriminalističke policije, Službe za borbu protiv organizovanog kriminala (SBPOK), zajedno sa Tužilaštvom za organizovani kriminal i pripadnicima policije i tužilaštva Češke, sproveli su opsežnu međunarodnu sinhronizovanu akciju na teritoriji Srbije i Češke u kojoj su na teritoriji Češke otkrivene tri ilegalne laboratorije za proizvodnju opojne droge marihuane u veštačkim uslovima. Kako je saopšteno iz MUP-a Srbije, u navedenoj akciji uhapšena je organizovana kriminalna grupa koja se u dužem vremenskom periodu bavila proizvodnjom i distribucijom narkotika na evropskom tržištu. Nakon višemesečnog intenzivnog rada razbijena je organizovana kriminalna grupa koju je činilo ukupno dvanaest osoba. Na teritoriji Republike Češke uhapšeno je sedam osoba: T.M. (1981) iz Čačka,\nAustrijska policija traga za vođom kavačkog klana\nBEČ - Austrijska policija je u centru Beča pokrenula potragu za šefom crnogorskog kriminalnog kavačkog klana, Slobodanom Kašćelanom. Kašćelan, koji beži od pravosuđa u Crnoj Gori, navodno je, prema nekim saznanjima, našao skrovište u Beču, pa je austrijska policija sprovela raciju u jednom stanu u centru grada. Pretres stana protekao je bez rezultata, jer je osumnjičeni nestao. Već mesecima Crnu Goru potresa rat između mafijaških klanova, zbog čega je crnogorska policija odlučila da intenzivnije deluje protiv kriminalnih grupa. Kašćelan, pre serije hapšenja, pobegao je Beč, prema saznanjima policije. Krajem maja on je prešao italijansko-austrijsku granicu, a potom je viđen u glavnom gradu Austrije.\n04.05.2017 u 13:53\nPodignuta optužnica protiv bivšeg ministra Milosavljevića\nTužilaštvo za organizovani kriminal podiglo je optužnicu protiv bivšeg ministra poljoprivrede Slobodana Milosavljevića i još šetoro njegovih saradnika, zbog sumnje da su zloupotrebama preduzeću „Maxim&Co” pribavili protivpravnu imovinsku korist od preko milijardu dinara. Ovo je drugi put kako tužilaštvo podnosi optužnicu, pošto mu je sud u martu vratio na ispravku jer nije bila propisno sastavljena. Tanjugu je u sudu rečeno da mu je 23. aprila tužilaštvo dostavilo optužnicu, za koju je utvrđeno da je propisno sastavljena te da je sada u toku dostavljanje optužnice okrivljenima, kao i dostavljanje odgovora na optužnicu sudu. Okrivljeni, kao i njihovi branioci imaju pravo da daju pisani odgovor na optužnicu u roku od osam dana od dostavljanja optužnice, napominju u\n19.03.2016 u 19:58\nPredložen pritvor za deo uhapšenih u akciji „Skener”\nPolicija je u Tužilaštvo za organizovani kriminal privela petoro uhapšenih u akciji „Skener”, a tužilac za organizovani kriminal je posle saslušanja predložio da se za četvoro od njih odredi pritvor. Kako se navodi u saopštenju Tužilaštva za organizovani kriminal, policija je u to tužilaštvo privela Draginju Bajić, Nemanju Obradovića, Nebojšu Đokića, Zorana Njeguša i Radeta Stakića i protiv njih podnela krivičnu prijavu zbog sumnje da su izvršili krivično delo pranje novca iz člana 231 Krivičnog zakonika. Tužilac za organizovani kriminal je posle saslušanja osumnjičenih doneo naredbu o sprovođenju istrage u odnosu na šest lica, a sudiji za prethodni postupak Posebnog odeljenja Višeg suda u Beogradu predložio da se Draginji Bajić, Nemanji Obradoviću, Nebojši Đokiću i Zoranu Njegušu odredi pritvor\n04.03.2016 u 15:51\nSpecijalni sud u Beogradu danas je zvanično saopštio da je za 25. mart zakazano objavljivanje presude sinu vlasnika Delta holdinga Marku Miškoviću, Milu Đuraškoviću i još 12 optuženih za zloupotrebe sa putarskim preduzećima i kruševačkom fabrikom maziva, pošto je u četvrtak završnim rečima okončano suđenje. Vlasniku Delta holdinga Miroslavu Miškoviću presuda neće tada biti izrečena, jer mu je suđenje zbog zdravstvenih razloga razdvojeno krajem prošle godine i čeka se njegov oporavak da bi se suđenje nastavilo. Krajem januara Tužilaštvo za organziovani kriminal je u svojoj završnoj reči predložilo visoke zatvorske kazne za sve okrivljene u ovom procesu, a za pojedine i novčane kazne, dok su branioci optuženih tražili oslobađajuće presude tvrdeći da nema dokaza da su zloupotrebili službeni


Za pehar namenjen pobedniku Kupa igraju Vojvodina i Dinamo | podunavlje.info\nZa pehar namenjen pobedniku Kupa igraju Vojvodina i Dinamo\nSMEDEREVO, 23. mart 2019 – Danas su u Dvorani Smederevo odigrane dve utakmice polufinala Kupa Srbije u rukometu. U prvoj je Dinamo iz Pančeva slavio protiv šabačke Metaloplastike – 26:21, a u drugoj je novosadska Vojvodina bila bolja od kragujevačkog Radničkog sa 30:21.\nU pobedničkom timu prvog susreta, zapaženu rolu, pored golmana Zlatanović, koji je ima 11 odbrana, a „skinuo“ je i jedan sedmerac, imao je Dimitrijević, strelac 6 golova. Šapčanima nije pomogao ni Vorkapić, koji je sa 8 golova bio najefikasniji akter meča.\nU drugom susretu nije bilo neizvesnosti – Vojvodina je ubedljivo savladala Radnički, a da će biti tako nagovestio je rezultat poluvremena, bilo je 12:8 za Novosađane. Bila je ovo čak prilika da trener Vojvodine pruži šansu kompletnom pogonu, pa su se gotovo svi upisali u listu strelaca.\nFinalna utakmica, borba za pobednički pehar Kupa Srbije u rukometu, između pančevačkog Dinama i novosadske Vojvodine, na programu je sutra, u nedelju, od 18 sati, na istom mestu, u Dvorani Smederevo.\nŠesti protest “Jedan od pet miliona” u Kovinu – U znaku ostavki (i Slobe)\nTutinci zbog bolje gol razlike preuzeli od Smederevaca čelo tabele\nBEOGRAD/SMEDEREVSKA PALANKA, 26. maj 2020 – Na zvaničnoj Internet...\nNAJNOVIJE PRIVREDA Smederevska Palanka


Smernica za privatnost i kolačiće kompanije SKIL\nKompanija SKIL ceni vaše interesovanje za naše proizvode i posetu našem veb-sajtu.\nSKIL poštuje vašu privatnost\nZaštita privatnosti prilikom obrade vaših podataka o ličnosti ima veliki značaj kome pridajemo posebnu pažnju tokom naših poslovnih procesa. Zaštita podataka i bezbednost informacija su deo politike naše kompanije, a mi uvek obrađujemo podatke o ličnosti u skladu sa važećim zakonima i propisima.\nKada posetite naš veb-sajt, naš veb-server automatski evidentira naziv vašeg provajdera internet usluga, IP adresu, veb-sajt sa koga ste nas posetili, stranicu na našem veb-sajtu koju trenutno pregledate, kao i datum i dužinu posete. Evidencija našeg veb-sajta može da se koristi u svrhe rešavanja problema i zaštite dostupnosti, integriteta i bezbednosti našeg veb-sajta.\nVaša poseta našem veb-sajtu neće dovesti do obrade vašeg imena ili informacija za kontakt, osim ako ne odlučite da nam pošaljete te informacije, na primer, preko našeg obrasca za kontakt.\nKorišćenje i otkrivanje podataka o ličnosti i navođenje namene\nSKIL će koristiti vaše podatke o ličnosti isključivo za tehničko administriranje veb-sajtova, administriranje klijenata, ankete o proizvodima i marketing, samo u meri u kojoj je to neophodno za svaki specifičan slučaj. Pravni osnov za obradu vaših ličnih podataka zavisiće od okolnosti. U mnogim slučajevima vaše podatke obrađujemo na osnovu vašeg pristanka. Na primer, kada nam dostavite svoje podatke u neku određenu svrhu, kao što je pretplata na bilten, ili ako od nas zatražite da kontaktiramo sa vama. Ako ste sa nama sklopili ugovor ili to želite, možda ćemo obrađivati vaše podatke da bismo sačinili ili sproveli ugovor. U nekim posebnim slučajevima možemo da obrađujemo vaše podatke u cilju ostvarivanja naših ili legitimnih interesa drugih lica, na primer ako dođe do napada na našu veb stranicu ili ona bude zloupotrebljena na drugi način.\nAko je neophodno, vaše lične informacije mogu biti otkrivene našim ugovornim dobavljačima kako bi nam pomogli u okviru ovih aktivnosti.\nSvaki dobavljač koji treba da obradi vaše podatke, ima obavezu prema ugovoru da obrađuje vaše podatke samo ako je to neophodno radi pružanja njihove usluge nama, kao i radi preduzimanja odgovarajućih bezbednosnih mera kako bi se očuvala sigurnost vaših podataka.\nNe pružamo bilo kakve vaše podatke o ličnosti nijednoj trećoj strani ni pod kojim uslovima, izuzev ako vi ne date eksplicitan pristanak ili ako imamo zakonsku obavezu da to uradimo.\nSKIL koristi bezbednosne mere kako bi zaštitio podatke koje kontroliše radi sprečavanja manipulisanja podacima, njihovog gubitka, uništavanja, pristupa neovlašćenih osoba ili neovlašćenog otkrivanja podataka. Naši bezbednosni postupci se neprekidno unapređuju kako nova tehnologija postaje dostupna.\nKolačići su male tekstualne datoteke koje može da skladišti softver veb-pregledača ili koji može da im pristupa na vašem uređaju sa koga pristupate internetu (kao što su računar, pametni telefon ili tablet).\nSKIL može da koristi kolačiće i slične tehnologije za čuvanje podešavanja naših posetilaca i odgovarajuće optimizacije našeg veb-sajta. Zbog jednostavnosti, slične tehnologije, kao što su praćenje, pikseli, veb greške itd. takođe se nazivaju kolačići.\nAko ne prihvatite korišćenje kolačića, možete da podesite da pregledač ne prihvata kolačiće. Imajte na umu da određene oblasti većine veb-sajtova možda neće pravilno funkcionisati ako potpuno odbijete korišćenje kolačića.\nMožete da koristite podešavanja svog pregledača da biste poslali zahtev „bez praćenja“ kroz saobraćaj pregledanja. Imajte na umu da naš veb-sajt trenutno nije konfigurisan da odgovara na zahteve „bez praćenja“ koje vaš pregledač može da pošalje.\nPristanak na prijem kolačića treće strane\nKada odlučite da nastavite posetu našem veb-sajtu sa naše početne stranice, time prihvatate korišćenje kolačića na našem veb-sajtu. Naime, prihvatate korišćenje sledećih kolačića treće strane.\nOvi kolačići se koriste za statističku analizu korišćenja naše veb stranice kako bi se veb stranica poboljšala na osnovu tih informacija.\nOvi kolačići omogućavaju integrisanje određenih funkcionalnosti društvenih medija (kao što su deljenje ili „lajkovanje“) u našu veb stranicu.\nOvi kolačići omogućavaju automatske odluke o oglasima, poput odluka o tome koji oglasi se prikazuju gde i kome. To se utvrđuje na osnovu profila vaših željenih opcija, koji može da bude izveden iz vaše posete našoj veb stranici i drugim veb stranicama na kojima se koriste reklamni kolačići.\nŽelimo da koristimo vaše podatke da bismo vas obavestili o našim proizvodima i uslugama, kao i da bismo zatražili vaše mišljenje, gde je to primenjivo. Naravno, vaše učešće u ovakvim kampanjama je na dobrovoljnoj osnovi. Ako više ne prihvatate učešće, možete da nas obavestite u bilo kom trenutku, kako bismo mogli, u skladu sa tim, da zabranimo korišćenje vaših podataka.\nVeb-sajtovi kompanije SKIL mogu da sadrže linkove ka drugim veb-sajtovima koji nisu obuhvaćeni ovom izjavom o privatnosti i kolačićima.\nKancelarija komesara za informacije\nNaravno, rado ćemo vam pomoći ako imate neku primedbu u vezi sa obradom vaših ličnih podataka. U skladu sa zakonima o privatnosti, takođe imate pravo da uložite prigovor Kancelariji komesara za informacije u vezi sa obradom vaših podataka.\nMožda ćemo ažurirati ovu smernicu za privatnost i kolačiće s vremena na vreme. Ako želite da pratite unesene promene, preporučujemo vam da redovno posećujete ovu veb-stranicu.\nAko su neki od vaših podataka o ličnosti koje smo evidentirali netačni, uprkos našim naporima da postupamo precizno i pravovremeno, ispravićemo te informacije na vaš zahtev.\nInformacije, korisne predloge, zahteve ili pritužbe u vezi sa obradom podataka o ličnosti ili načinom na koji koristimo kolačiće, možete da dobijete ako nam se obratite preko informacija za kontakt koje su ovde navedene.


11. maja 2022. 11. maja 2022. Administrator\nEksperimentalni pop/ rok trio Rer’Ižu objavio je svoj prvi EP pod nazivom Homemade Low – Quality Songs from Quarantine. Bend je formiran 2020. godine za vreme karantina uzrokovanog virusom korona, te su njihove pesme snimane u kućnim uslovima, što, na veliku radost, nije umanjilo kvalitet singlova.\nU njihovim pesmama zatičemo adaptaciju poezije Branka Miljkovića, Vaska Pope i Fransao Vijona, što predstavlja određenu dozu inovacije na alternativnoj sceni. Pored toga, Rer’Ižu stvara i autorsku muziku.\nBend čine: Irena Parezanović (vokal), Željko Ćirović (klavijature) i Uroš Vukašinović (gitara).\nNadamo se da ćete uživati u muzi koju stvaraju. 🙂\nEP: Homemade Low – Quality Songs from Quarantine https://www.youtube.com/watch?v=8NhMHRaup0Q\nLive Room Session https://www.youtube.com/watch?v=5BjV0xRn9WM\nFoto: Ana Melentijević\nMuzikaHomemade Low, Homemade Low - Quality Songs from Quarantine, Irena Parezanović, muzika, Quality Songs from Quarantine, Rer ' Ižu, Uroš Vukašinović, vesti, vesti iz muzike, vesti muzika, Željko Ćirović


Uhapšen bivši predsednik Kirgistana - Najnovije Vijesti\nBroj povređenih u sukobima između snaga reda i pristalica bivšeg predsednika Kirgistana, Almazbeka Atambajeva, porastao je na 98 ljudi, rekao je predstavnik Ministarstva zdravlja Kirgistana.\nJedan od povređenih je i pripadnik specijalne jedinice “Alfa” koji je preminuo od zadobijenih rana dok je još 11 pripadnika snaga reda odvedeno u vojnu bolnicu.\nOperacija hapšenja bivšeg predsednika Kirgistana počela je u sredu i trajala gotovo 24 časa. Prilikom pokušaja hapšenja došlo je do žestokog sukoba sa pristalicama bivšeg predsednika a tokom cele noći su odjekivali i pucnjevi iz vatrenog oružja.\nDrugi pokušaj upada u rezidenciju usledio je u četvrtak. U celu operaciju je bilo uključeno nekoliko hiljada policajaca i komandosa koji su u četvrtak naveče uspeli da uhapse bivšeg presednika.\nSadašnji predsednik Kirgistana, Soronbaj Žeenbekov, je rekao da je Atambajev prekršio Ustav zemlje pružanjem oružanog otpora policijskim službenicima.\nAtambajev, koji je bio predsednik kirgistana od 2011. do 2017. godine, postao je prvi kirgistanski lider koji se povukao posle isteka prvog mandata.\nBivši predsednik Atambajev je priznao da je imao velika neslaganja sa aktuelnim predsednikom Žeenbekovim.\nSam se predao…


11 MEDALJA ZA ATLETSKI KLUB AS 023 | ZR KLIK\nSport- Na atletskom mitingu ,“OPEN NOVI SAD“ u konkurenciji pionira/ki do 16 godina, i atletskih škola učestvovalo je 17 članova Atletskog kluba AS 023 koji su osvojili ukupno 11 medalja, i to tri zlatne, šest srebrnih i dve bronzane.\nPrva mesta osvojili su Sremac Andrea u trci starijih pionirki na 100m, Cvetkov Justin u konkurenciji atletskih škola (07)u skoku u dalj i Jovanov Anđela u konkurenciji atletskih škola (11)na 40m.\nDruga mesta osvojili su:Homan Savković Anastasija u konkurenciji starijih pionirki u bacanju kugle, Milošev Jovan u konkurenciji starijih pionira u skoku u vis, Stojšin Marina u konkurenciji atletskih škola(06) u trci na 600m, Tot Nina (08) u konkurenciji atletskih škola u trci na 60m, Slankamenac Ilija (08) u konkurenciji atletskih škola u trci na 300m, Gaković Teodora (10) u trci atletskih škola na 40m. Treće mesto osvojili su Vukov Tamara (10)u konkurenciji atletskih škola u trci na 40m,i Vorkapić Maša (08) u konkurenciji atletskih škola u trci na 60m.\nU skoku u dalj (04/05) Katarina Čabrilo zauzela je četvrto mesto, kao i Aleksandar Atanacković (10) u trci na 40m i Anastasija Jovanov (09) u trci na 40m.Trku na 600 metara uspešno su istrčale Milica Božović i Sara Gut (05),kao i Tot Una (04) trku na 300m


Srpska desnica otvorila kancelariju u Nišu - JUGPRESS\nSrpska desnica otvorila kancelariju u Nišu\nSrpska desnica otvorila je kancelarije Gradskog odbora u Nišu. Svečanom otvaranju prisustvovao je predsednik te stranke Miša Vacić koji ističe da će se ubuduće boriti da Niš bude više zastupljen na političkom nebu Srbije. Inače, Srpska desnica je kancelariju Gradskog odbora u Nišu otvorila posle osnivanja pet opštinskih odbora u gradskim opštinama. Istog dana otvorena je i kancelarija u Vranju, a uskoro će to biti učinjeno i u Pirotu. Inače, ovo je 55 gradski odbor u Srbiji koji je otvoren.\n“Borićemo se da Niš bude više zastupljen u političkom životu Srbije, da Nišlije koji su građani ratne srpske prestonice , kao građani grada cara Konstantina kao građani koji su dali mnoge junake u slavnoj srpskoj istoriji, da imaju svoje predstavnike u institucijama i da se čuje i njihov glas”, kazao je Miša Vacić.\nOn je dodao da se Srpska desnica se u svom programu bori za očuvanje sabornosti i tradicije, za vraćanje služenja vojne obaveze, socijalnu politiku, pomoć malim privrednicima, razvoju poljoprivrede.\nMiša Vacić dodaje i da su spremni za izbore kao id a neće bojkovati glasanje građana na bilo kom nivou da se ono odvija.\n“Ovu odluku smo doneli na trećem Saboru koji je održan u Beogradu i kome je prisustvovalo 2000 delegata”, dodao je Vacić. “Ne bežimo od izbora, ne zanima nas ni koliki će biti census. Spremni smo da budemo koalicioni partneri Srpskoj naprednoj stranci i borićemo se za interese građana Srbije bez obzira da li on živi na selu ili u gradu”, kazao je Vecić.\nOn je dodao da kritaci “što južnije to tužnije” mora biti zamenjena novom krilaticom “što južnije do prosperitetnije” i za to će se zalagati.


Partizan slavi 67. rođendan - Boom93\nPartizan slavi 67. rođendan\nFudbalski klub Partizan i Jugoslovensko sportsko društvo Partizan, danas, 4. oktobra slave 67 godina postojanja.\nJSD Partizan spada u red najvećih sportskih društava u svetu, a po rezultatima, ostvarenjima i broju svojih vrhunskih sportista tokom proteklih 67 godina, jedno je i od najuspešnijih na svetu.\nFudbalski klub Partizan je za svojih 67 godina postojanja osvojio 24 titule šampiona, 12 puta bio pobednik Kupa, Srednjeevropski kup osvojio je 1978. godine, dok je 1966. bio drugi u Evropi.\nU novijoj istoriji Partizan je dva puta igrao Ligu šampiona, a 5 puta u Ligi Evrope. Partizan je dao najviše reprezentativaca i ima najviše fudbalera koji su nastupili više od pedeset puta u državnom timu.\nNajviše trenera u našoj Prvoj ligi je iz redova Partizana, a desetak nacionalnih selekcija sa svih kontinenata, kao selektori, vodili su Partizanovi stručnjaci, koji su bili treneri i najelitnijih klubova Evrope.\nPartizan ima i omladinskih fudbalskih škola, koju je UEFA, uz Ajaksovu, proglasila za najbolju na kontinentu.\nPrvih pet godina postojanja Partizan je bio oslonjen na Jugoslovensku armiju i bio sekcija pri njenom Centralnom domu. Od 1950. godine je samostalni klub u okviru Jugoslovenskog sportskog društva, čiji je glavni oslonac. Od tada Fudbalski klub ima potpunu samostalnost u sportsko-takmičarskom, organizacionom i materijalnom domenu.\n“Ko je Partizanovac, ne treba mu još mnogo da bi bio srećan“, Duško Radović.


Šarić osumnjičen za ubistvo bliskog saradnika zvanog Cigla u Ekvadoru | Luftika\nMilan Milovac Cigla i Darko Šarić Foto:Nemanja Jovanović/Nova.rs/Filip Krainčanić/Nova.rs\nNarko-bos Darko Šarić sumnjiči se za ubistvo svog bliskog saradnika Milana Milovca zvanog Cigla, saznaje KRIK. Milovac je bio jedan od glavnih Šarićevih ljudi za šverc kokaina i pre dve godine je, dok se nalazio u bekstvu, osuđen na 11 godina zatvora.\nRazlog zbog kojeg je Šarić uhapšen jeste sumnja da je organizovao ubistvo svog nekada bliskog saradnika Milana Milovca prošle godine u Ekvadoru, otkriva KRIK.\nNepopravljivi Darko Lazić ponovo napravio saobraćajni prekršaj (FOTO)\nMilovac je bio viđen kao jedan od ključnih ljudi Šarićevog kartela i u Srbiji je 2011. optužen kao deo ove kriminalne grupe koja je švercovala kokain iz Južne Amerike u Evropu.\nMilovac je, prema ovoj optužnici, bio nadležan za Italiju – ugovarao je prodaju kokaina italijanskim kriminalcima i organizovao nižerangirane članove grupe koji su vršili isporuku droge.\nU optužnici je opisana prodaja 100 kilograma kokaina koji je iz Južne Amerike stigao u Italiju, a koju je organizovao Milovac.\nOn je, naime, naredio drugim članovima grupe da u oktobru 2008. ovu drogu prevezu iz skladišta u Pizi u Milano, a za prevoz je bio zadužen Milan Puljarević koji je u grupi imao ulogu kurira.\nNisu, međutim, znali da ih prati italijanska policija koja je Puljarevića zaustavila na auto-putu ka Milanu. Policajci su pronašli kokain u skrivenim bunkerima u automobilu i uhapsili Puljarevića.\nPolicija je u to vreme i prisluškivala članove Šarićeve grupe, pa se u jednom od razgovora čuje kako nepoznata osoba zabrinuto obaveštava Milovca da se Puljarević ne javlja i traži mu da ga on pozove.\nU razgovoru ta osoba pominje kriminalce koji su hteli da kupe drogu, a Milovac ga upozorava da njihova imena ne govori preko telefona, što pokazuje da su članovi grupe bili oprezni i verovatno znali da ih policija prisluškuje.\nIako je optužen za ovo, Milovac nikada nije ušao u sudnicu – pobegao je pre nego što je policija uspela da ga uhapsi 2009. godine u akciji „Balkanski ratnik“ u kojoj su pali ostali Šarićevi saradnici i nikada nije uhapšen.\nTada se izvukao i Šarić, ali se predao 2014. i od tad je bio u zatvorskom pritvoru dok, krajem prošle godine, nije pušten u kućni pritvor.\nMilovcu se sudilo u odsustvu, pa je presudom kojom je Šarić osuđen na 15, on osuđen na 11 godina zatvora. Ova presuda u međuvremenu je pala, pa je u februaru ove godine suđenje počelo ispočetka pred Apelacionim sudom u Beogradu.\nIspostavilo se da se tokom suđenja nalazio u Južnoj Americi, a pravosnažnu presudu nije dočekao jer je ubijen prošle godine u Ekvadoru.\nUhapšen Darko Šarić, pao i poznati navijač Crvene zvezde Uroš Mišić\noznakedarko šarić kokain milan milovac cigla\nUhapšen Futožanin, pucao iz vozila u svadbenoj koloni, pronađen i kokain


Radulović: Vučić odgovoran za propast FAP-a - Ekonomske Vesti\nRodjendanski poklon : 500 000 vakcina\nRadulović: Vučić odgovoran za propast FAP-a\n2. mar. 2016 Andrija Matić 0 Comments Aleksandar Vučić, Dosta je bilo, FAP, Priboj, restrukturiranje, Saša Radulović\nPokret „Dosta je bilo – Saša Radulović“ optužio je srpskog premijera Aleksandra Vučića da je kriv za propast pribojskog FAP-a.\n„Više od 500 radnika fabrike FAP u Priboju žrtve su nesposobne Vlade Aleksandra koji je 2014. godine zaustavio restrukturiranje tog preduzeća, povezivanje radnog staža i isplatu svih dugovanja radnicima.\nUmesto da fabriku stavi na noge, Vučić sve vreme zamajava radnike pričom o prodaji jednoj maloj kompaniji SISU. Nesposoban premijer snosi odgovornost za početak štrajka glađu do koga su radnici dovedeni njegovom lošom politikom. Za dve godine svoje vlasti, Vučić je samo uspeo da produbi krizu i radnicima FAP-a ostane dužan plate.\nUmesto da omogući da se u fabrici u kojoj, zahvaljujući neznanju i korumpiranosti rukovodećeg kadra vlada haos, uvede red, popiše imovina, isplate sva dugovanja radnicima, Vučić ponovo obećava subvencije stranoj firmi.\nNi u jednoj ozbiljnoj zemlji na svetu ne dodeljuju se subvencije od 30 miliona evra nekoj firmi koja zauzvrat nudi navodno ulaganje od 40 miliona evra. Ni jedna ozbiljna firma na svetu neće da kupi “mačku u džaku” – drugu firmu u kojoj ne postoje čisti računi, u kojoj se ne zna šta ko i kome duguje, niti šta je njena imovina. Takve kupovine obavljaju se u banana – državama, uz korupcionaške dilove.\nSaša Radulović je kao ministar privrede 2013. i 2014. godine napravio plan restrukturiranja svih firmi i obezbedio u budžetu novac za isplatu svih dugovanja svim radnicima. Vučića je zaustavio to, kao i sve druge reforme u zemlji i sve nas doveo do ivice bankrotstva.\nPokret se zalaže da svi državljani Srbije, bez obzira na radni status, imaju overene zdravstvene knjižice jer je to njihovo ustavno pravo.“\n← EPS: Nismo povećali plate\nVučić: Očekujem izvoz fijata u Rusiju →


Udruženje "Mame su zakon" uspelo da se izbori za bolji položaj žena!\nVlada je usvojila Predlog zakona o izmenama i dopunama Zakona o finansijskoj podršci porodici sa decom. Neke od izmena Zakona se odnose na minimalnu naknadu tokom porodiljskog odsustva sa posla i ukidanje odredbe koja je uslovljavala majke dece sa invaliditetom da biraju između naknade vezane za njihovu zaradu i naknade na koju dete ima pravo. Udruženje "Mame su zakon" nastavlja svoju borbu za ostvarenje boljeg položaja žena u radu i društvu.\n· Ukidanje odredbe koja je uslovljavala majke dece sa invaliditetom da biraju između naknade koja je u vezi sa njihovim zaradama i naknade na koju ima pravo njihovo dete;\n· Minimalna naknada tokom porodiljskog odsustva sa posla (do navršenih 3 meseca od rođenja deteta);\n· Podizanje maksimalne isplate naknade sa 3 na 5 prosečnih zarada;\n· Prava poljoprivrednih siguranica će biti izjednačena sa pravima koje ostvaruju druge porodilje u Srbiji.\nU iščekivanju 1. jula, kada će ove izmene stupiti na snagu, predsednica udruženja "Mame su zakon", Tatjana Macura, govorila je sa urednicom "Netokracije" o različitim temama, a između ostalog i o obračunu sa porodiljskom mafijom: "Naime, ministarstvo je kao tezu koja opravdava “obračun sa porodiljskom mafijom” pretpostavilo da svaka žena koja je nakon porodiljskog ostala nezaposlena u stvari imala neki dogovor sa poslodavcem koji je samo u tom periodu fiktivno zaposlio, potpuno zanemarujući realnost u kojoj žene bez posledica po poslodavce ostaju bez posla i dobijaju otkaze. Moralo se ustati protiv takve strašne teze".\nPredsednica udruženja je za Netokraciju navela naredne korake i predloge amandmana koje će udruženje "Mame su zakon" uputiti narodnim poslanicima:\n· Garantovani minimalac za sve one koji tokom perioda nege deteta ostvaruju naknade manje od ovog iznosa;\n· Smanjenje broja meseci koji ulaze u obračun naknade sa 18 na 12;\n· Izjednačiti prava preduzetnica sa drugim porodiljama (izmeniti formulu po kojoj se obračunavaju naknade, korišćenje 2 godine odsustva sa posla za treće dete, pravo da i partneri koriste odsustvo sa posla radi nege deteta);\n· Prepoznati ovim Zakonom i porodice sa više od četvoro dece.\nUkoliko izmene ne budu prihvaćene, kako navodi Tatjana Macura, uduženje će nastaviti svoju borbu za bolji položaj žena u radu i društvu: "Nema odustajanja. Kao što rekoh, pratićemo i dalje kako se troši novac svih građana koji se akumulira u budžetu i tražiti naše mesto pod suncem. Ako je podizanje nataliteta glavna politika Vlade Republike Srbije, onda je vreme da se to i praktično pokaže prilagođavanjem Zakona koji do toga dovode. Jako je važno da se narednim izmenama prepoznaju one žene koje imaju najniže zarade ili malo radnog staža, žene koje samostalno obavljaju delatnosti i sve one porodice koje imaju više od četvoro dece".


Oksfordska vakcina efikasna 90 odsto samo kod mlađih od 55 godina - Sputnjik Srbija\n11:50 25.11.2020 Preuzmite kraći link\nSlaui je rekao da je efikasnost ove vakcine u celoj grupi ispitanika, bez obzira na godine, 62 odsto, dok je efikasnost od 90 odsto zabeležena samo kod učesnika koji su mlađi od 55 godina, te da je prosečna efikasnost 70 odsto, preneo je Blumberg.\n„Postoje brojne varijacije koje moramo da razumemo i koja je njihova uloga u različitoj efikasnosti“, rekao je on.\nIz kompanije „AstraZeneka“ saopšteno je da će uskoro objaviti podatke studije posle stručne recenzije. Deonice ove kompanije posle toga pale su za 2,2 procenta na berzi.\nRanije je „AstraZeneka“ objavila rezultate treće faze kliničkog ispitivanja vakcine prema kojoj je efikasnost vakcine 90 i 62 odsto, u zavisnosti od primljenih doza.\nMeđutim, detalji ove studije izazvali su brojna pitanja među stručnjacima, budući da nije objavljeno kako utiče na različite starosne grupe ili koja je razlika između primanja jedne ili dve doze vakcine.\nvirus korona, Oksford, vakcina


Senzibilisanje nacionalnih i lokalnih medija o položaju trans* osoba : Inkluzija\nSenzibilisanje nacionalnih i lokalnih medija o položaju trans* osoba\nU okviru sprovođenja projekta „Stvaranje tolerancije i razumevanja prema LGBT populaciji u srpskom društvu“ organizacija Praksis, u partnerstvu sa udruženjem Gejten LGBT, realizovala je projekat „Senzibilisanje nacionalnih i lokalnih medija o položaju trans* osoba“, kao deo implementacije manjih kampanja na lokalnom nivou, u cilju podizanja svesti javnosti o problemima i temama relevantnim za LGBT osobe u Republici Srbiji.\nMediji, izveštavanje i medijska reprezentacija LGBT osoba od izuzetnog su značaja za kreiranje javnog mnjenja, stvaranje pozitivne slike i unapređenja stepena razumevanja i društvene inkluzije. Trans* zajednica i pitanje rodnog identiteta su tokom prethodne godine dobili veliku pažnju javnosti, zahvaljujući ličnim pričama trans* osoba i uspešnim borbama protiv različitih oblika nasilja i diskriminacije, organizaciji prvog Trans*frontala – festivala kulture, aktivizma, zdravlja i politika trans* zajednice, kao i prvog Trans* prajda sa jasno formulisanim i komuniciranim zahtevima. Usled velikog broja dešavanja povećan je i obim medijskog izveštavanja o ovim temama koji su Praksis i Gejten LGBT iskoristili da sprovedu analizu, obraćajuću pažnju na vrednosni kontekst u odnosu na trans* osobe, prisustvo senzacionalizma u tekstovima, mapiranje aktera od značaja, kao i upotrebu adekvatnog jezika.\nAnalizom je obuhvaćeno 200 tekstova u kojima se obrađuju trans* teme, objavljenih u štampanim medijima, u periodu od 15. maja do 15. novembra 2015. godine. Od analiziranih tekstova 67,09% pisano je u neutralnom vrednosnom kontekstu, pozitivno konotiranih tekstova ima blizu 10%, dok je negativnih 22,15%. Najviše tekstova sa trans* tematikom objavio je „Blic“, dok je u dnevnim novinama „Danas“ najprisutnije pozitivno izveštavanje. Više od jedne trećine tekstova pisano je u senzacionalističkom maniru. Najzastupljeniji akter u tekstovima obuhvaženim analizom je Helena Vuković, aktivistkinja UG „Egal“.\nPraksis i Gejten LGBT su, takođe, u okviru sprovođenja projektnih aktivnosti izradili i Preporuke medija za izveštavanje o trans* osobama, koje obuhvataju definisanje terminologije koja je u upotrebi u okviru medicinskog i javnog diskursa, smernice za korišćenje adekvatnog jezika, kao i primere neprihvatljivog i uvredljivog rečnika.\nZavršni događaj projekta „Senzibilisanje nacionalnih i lokalnih medija o položaju trans* osoba“ održan je u sredu, 24. februara 2016. godine u Media centru u Beogradu.


Koncert benda By-Pass večeras u Bigz Sceni, uskoro novi singl - Rock SvirkeRock Svirke\nKoncert benda By-Pass večeras u Bigz Sceni, uskoro novi singl\nPančevački bend By-Pass večeras će u beogradskom klubu Bigz Scena nastupiti zajedno sa bendovima Fancy Frogs i Went, dok će sedam dana kasnije, 9. marta održati koncert u klubu KB u Požarevcu na kome će mu lokalnu podršku pružiti sastav Infinity.\nNakon spota za pesmu „Nedelja“ objavljenog u decembru prošle godine, bend će tokom marta meseca izbaciti video za singl „Ništa nije večno“ kojim najavljuje povratnički album čije se objavljivanje očekuje ovog proleća.\nU pitanju je drugi u nizu singlova By-Passa koji posle dugogodišnje diskografske pauze u novobeogradskom studiju Underground privodi kraju rad na novom albumu.\nPesme su pod producentskom palicom Marka Jovanovića Artura i Vladimira Zdravkovića trenutno u završnoj fazi miksanja, a za post produkciju i mastering je zadužen čuveni Abbey Road studio u Londonu. Očekuje se da kompletan materijal ugleda svetlost dana ovog proleća.\nProverite zašto By-Pass važi za jedan od najboljih koncertnih bendova u zemlji.


Primitivizam u Skupštini opštine Bratunac, vrijeđenje odbornika na vjerskoj i nacionalnoj osnovi od savjetnika načelnika Rankića - Zvornicki.ba\nPsovke i vrijeđanje na vjerskoj i nacionalnoj osnovi upućene predsjedniku Kluba SDA u SO\nBratunac u toku zasjedanja Skupštine pokazuju da je ugrožena bezbjednost bošnjačkih odbornika tokom održavanja sjednice SO Bratunac.\nVelikosrpska nacionalistička politika koju zagovara i provodi aktuelni načelnik može imati pogubne posljedice po međunacionalne odnose u ovom gradu. Ako su odbornici izloženi ovakvim vrijeđanjima i pritiscima na zvaničnim sjednicama šta onda mogu očekivati građani Bošnjaci na ulici i svakodnevnom životu.\nMinistarstvo unutrašnjih poslova entiteta RS ovo može smatrati zvaničnom prijavom protiv\nimenovanog za širenje vjerske i nacionalne mržnje, te prijetnju i ometanje izabranog zvaničnika da obavlja svoj posao bez pritiska, vrijeđanja i prijetnji.\nUkoliko ovaj incident ostane bez istrage, epiloga i sankcije možemo očekivati radikalnije prijetnje i pritiske. Pozivamo sve ambasade, međunarodne i domaće humanitarne i druge organizacije da prekinu saradnju sa općinskom administracijom u Bratuncu u kojoj sjede ljudi koji još uvijek žive u 1995.godini.


SZS u Nišu obustavlja političku kampanju, a od vlasti traži ozbiljniji pritup u sprečavanju virusa korona - juGmedia\nSZS u Nišu obustavlja političku kampanju, a od vlasti traži ozbiljniji pritup u sprečavanju virusa korona\nSada je vreme za brigu o zdravlju, za solidarnost i društvenu odgovornost, a ne za politički marketing, za paniku i za zloupotrebu vanrednog stanja u svrhu političke promocije, bilo koje političke opcije , pa ni stranaka koje su na vlasti. Sve svoje resurse i infrastrukturu svojih organizacija stavljamo na raspolaganje Gradskom štabu za vanredne situacije, saopštile su danas stranke okupljene oko koalicije Saveza za Srbiju (SZS), u kome se navodi da ovaj savez obustavčj sve političke aktivnosti i kampanje zbog pandemije virusa COVID19.\n“Od vlasti očekujemo daleko ozbiljniji pristup od ovoga koji smatramo zakasnelim, jer su mere koje se sada u Srbiji uvode, svi u okruženju već uveli. Dok se virus širio Evropom vlast je raspisivala izbore i sakupljala potpise stotine hiljada ljudi. Dok su druge zemlje uvodile mere i vanredne situacije, naša se vlast smejala virusu, a Niš kao jedno od žarišta epidemije ostavljen bez dovoljno informacija, bez adekvatnih testova i bez kvalitetne i javne reakcije epidemioloških službi. Prikupljanje potpisa za izbore na lokalu dešavalo se u isto vreme sa slikama iz okruženja koje su govorile o ogromnim razmerama epidemije.\nPoštovaćemo sve odluke i mere države u ovoj vanrednoj situaciji, pomoći ćemo primenu svih odluka koje su interesu zaštite od epidemije i u interesu zdravlja građana Niša. Nećemo, međutim tolerisati zloupotrebu vanrednog stanja u cilju promocije stranačkih interesa i u svrhu predizborne kampanje, kakvu već započinje SNS podelom paketa i nuđenjem pomoći penzionerima, a od strane aktivista sa stranačkim obeležjima SNS-a.\nPozivamo sve građane Niša da svojom disciplinom i poštovanjem propisanih zdravstvenih mera pomognu da i ovo vanredno stanje prevaziđemo zajedno, da pomognemo svojima i drugima, a da nakon što ova velika opasnost prođe, nastavimo borbu za bolju Srbiju.”, stoji u saopštenju SZS, koje je potpisalo sedam stranaka i grupa građana.\nPočeo sa radom kol-centar za pomoć građanima: 016 – 315 0 333\nJoš uvek nema zaraženih od korona virusa u Jablaničkom okrugu, čekaju se rezultati za troje koji su pod sumnjom\nPrijave za program “Moja prva plata” još traju\nNacionalna služba za zapošljavanje raspisala je Javni poziv za realizaciju programa podsticanja zapošljavanja mladih „Moja prva plataˮ 17. avgusta,…\nKako to da ostala dva grada, Zaječar i Loznica, koji su potpisali ugovore za izgradnju stadiona sa Kancelarijom za upravljanje javnim ulaganjima nisu…


Treći po redu Wonderland AI Summit 21. i 22. oktobra | Nova Ekonomija\nTreći po redu Wonderland AI Summit 21. i 22. oktobra\nOvogodišnji, treći po redu Wonderland AI Summit biće održan 21. i 22. oktobra onlajn. Učesnici će imati priliku da tokom skupa saznaju kako se uz pomoć veštačke inteligencije menja poslovanje vodećih svetskih korporacija i sa kojim se izazovima susreću u ovom procesu.\nUz podršku "diamond" sponzora kompanije Huawei i partnera Quantox, Anari AI, Dell i Microsoft, na ovogodišnjem Wonderland AI Summit se očekuje prisustvo više od 2.000 učesnika i preko 100 istaknutih govornika iz kompanija razmenjivaće znanja, ideje i inovativna rešenja iz oblasti veštačke inteligencije na četiri različita stejdža - Main, Tech and Beyond, Edu i Startup.\nWonderland AI Summit će prvi put okupiti i vodeće svetske investicione fondove i pružiti priliku startapima da prikažu svoja inovativna rešenja i nove ideje, budu prepoznati i potencijalno obezbede sebi prve investicije.\nNa četiri bine biće obuhvaćen širok spektar tema vezanih za veštačku inteligenciju, od zdravlja, industrije video iara, finansija, IT-ja i mnogih drugih. Među njima naći će se i četiri značajne panel teme koje će predstaviti:\ninformacija o događaju, programu i učesnicima možete naći na oficijalnom vebsajtu samita.


Pućdemon osnovao novu stranku | Autonomija\nPućdemon osnovao novu stranku\nPrva godišnjica izglasavanja otcepljenja Katalonije od Španije\nGodinu dana od izglasavanja otcepljenja Katalonije od Španije, koje nije zaživelo, bivši katalonski predsednik Karles Pućdemon je u subotu osnovao novu stranku u okviru novog pokušaja da iz svoje baze u Belgiji okupi separatiste.\nOsnivačka skupština stranke Crida Nacional (Nacionalni poziv) održana je u subotu uveče.\nSednica Pućdemonove nove stranke održana je u gradu Manresa u centru Katalonije.\n„Pre godinu dana smo odlučili da ćemo nastaviti da se borimo bez obzira na okolnosti i da ćemo se posvetiti izgradnji bolje zemlje, republike“, rekao je Pućdemon u Briselu o svojoj novoj stranci, preneo je Gardijan.\nU govoru koji je njegovim pristalicama emitovan na ogromnom ekranu Pućdemon je aludirao na razdor u taboru separatista, apelujući da se borba nastavi ujedinjenim snagama. Međutim, mnogi Pućdemonovi bivši saveznici, koji su usvojili umereniji i pragmatičniji pristup, odbili su da pristupe njegovoj stranci.\nAktuelni predsednik Katalonije Kim Tora je u televizijskom obraćanju u Barseloni povodom obeležavanja godišnjice od proglašenja nezavisnosti 27. oktobra 2017. rekao da „povlačenje nije opcija“. On je apelovao da se puste na slobodu bivši katalonski čelnici koji su uhapšeni pod optužbom za pobunu protiv Španije. NJima bi početkom sledeće godine trebalo da počne suđenje. „Ako budu osuđeni, mi ćemo biti odlučni kao što smo bili 1. oktobra, te snažni i solidarni kao 3. oktobra“, poručio je Torra.\nPočetkom oktobra 2017. katalonska vlada je organizovala referendum o nezavisnosti, uprkos zabrani španskog ustavnog suda, a 3. oktobra je usledio masovni protest i opšti štrajk kao odgovor na policijsku intervenciju na biralištima. Većina onih koji su izašli na referendum glasali su za uspostavu samostalne republike Katalonije dok su zagovornici ostanka u Španiji bojkotovali glasanje.\nNa osnovu rezultata referenduma, u regionalnom parlamentu u Barseloni održano je glasanje 27. oktobra 2017. godine, pa proglašena nezavisnost. Iako su u nekim mestima građani počeli da skidaju španske zastave sa institucija, nezavisnost u stvarnosti nije zaživela. Španska vlada je posegla za Ustavom i preuzela direktnu kontrolu nad Katalonijom, pokrajinom na obali Sredozemnog mora, gde živi 7,5 miliona ljudi.\n„Pre godinu dana, politički je proglašena katalonska republika“, istakao je Tora. „Protekla godina nije se, međutim, odvila kako smo hteli jer se čitav teški represivni aparat države sručio na našu legitimnu i demokratsku vladu“, dodao je i pozvao stanovnike na istrajnost prema konačnom postizanju nezavisnosti.


Vesti > Poseta ministra životne sredine i prostornog planiranja Olivera Dulića, BiS Reciklažnom centru\nDelegacija Ministrastva životne sredine i prostornog planiranja, na čelu sa ministrom Oliverom Dulićem, posetila je BiS Reciklažni centar koji posluje u okviru kompanije Božić i sinovi. Ministar je imao priliku da obiđe postrojenje reciklažnog centra, i da se iz prve ruke upozna sa primerom dobre prakse u reciklaži elektronskog i električnog otpada, kao i sa predlozima privrede neposedno pred donošenje neophodnih uredbi za funkcionisanje reciklažne industrije.\nMinistar Oliver Dulić, najavio je donošenje uredbi do kraja godine, koje će regulisati upravljanje posebnim tokovima otpada, a u skladu sa tim je u pripremi i uredba za upravljanje elektronskim i električnim otpadom.\nDirektor BiS Reciklažnog centra, Nikola Egić istakao je važnost donošenja ekoloških taksi i generalno uspostavljanje održive strukture funkcionisanja upravljanja elektronskim i električnim otpadom.\n"Aktivna razmena informacija između donosioca odluka i privrede, predstavlja ključ uspeha u donošenju dugoročnih rešenja, i zato BiS Reciklažni centar kao lider u reciklaži ee otpada , koristi priliku da iskaže aktivan stav i da svojim iskustvom da doprinos u cilju postizanja optimalnog rešenja za državu i privredu", dodao je gospodin Egić.


Tadić: Vučić je trgovac ljudskim dušama, on je kao makro na ulici | SEEbiz.eu\nObjavljeno: 14.10.2019 / 12:10\nBEOGRAD - Predsednik Socijaldemokratske stranke i nekadašnji predsednik Srbije Boris Tadić izjavio je da je predsednik Srbije Aleksandar Vučić javno govorio da je sledbenik Maksa Vebera dok je u potaji očigledno sanjao da bude naslednik Jozefa Gebelsa, nazivajući ga trgovcem ljudskim dušama.\n"Medjutim, za razliku od Gebelsa koji je zaista veštom i brutalnom propagandom tragično menjao političke stavove nemačkih gradjana, Vučić kao običan trgovac ljudskim dušama to čini bedno potkupljujući čitave delove stanovništva strahom i ucenjenom egzistencijom", rekao je Tadić za list Danas.\nPrema račima Tadića, Vučić "uzima novac od gradjana, a onda ih ucenjuje da bi im vratio njihov novac i sve to potom prikazuje kao rezultat navodnih ekonomskih uspeha njegovog režima, a sebe kao dobrotvora".\n"Time gradjane koji ga podržavaju uvodi u specifičnu vrstu političke prostitucije, pri čemu izmedju njega i makroa na ulici suštinski nema razlike u metodologiji. Tako da to više nije pitanje ni straha ni verovanja gradjana, a svakako ne ni vešte propagande, već gole trgovine dušama", rekao je Tadić.\nOn je rekao i da medjustanački dijalog nema smisla ukoliko mu ne prethode razgovori predstavnika Evropskog parlamenta i opozicije, jer bez toga je samo nastavak dijaloga koji je u prethodnim pokušajima već postavljen na pogrešne temelje.\n"Vlast optužuje opoziciju da je neodgovorno pristupila ovom dijalogu, a oni se nisu udostojili ni da na medjustranački dijalog dodju predsednici njihovih stranaka".\nTakodje, kako je naveo, "ti razgovori nemaju smisla ni ukoliko u njima ne učestvuju sve relevantne opozicione stranke, kao i relevantni predstavnici stranaka na vlasti".\n"Ne može se voditi dijalog sa Vućićevim emisarima koji su tu samo da prenesu njegove poruke. To nije dijalog, već zapravo samo politička farsa nastavka monologa u kom živimo sedam godina", rekao je Tadić.


POLJSKA MRŽNJA KAO METASTAZA: Šef vlade u Varšavi Mateuš Moravjecki sada poziva Zapad da krene protiv svega što je rusko\n13. 05. 2022. u 20:13\nPREMIJER Poljske, Mateuš Moravjecki, u autorskom tekstu, objavljenom u britanskom "Telegrafu" poziva Zapad na uništenje ideologije "ruskog sveta". To je izazvalo pravu buru nezadovoljstva ne samo među političarima u Moskvi, već i brojnim građanima.\nMateuš Moravjecki / Foto AP\nPortparol Kremlja Dmitrij Peskov je, komentarišući ovaj apel Moravjeckog, kazao da je u pitanju kvintesencija, suština mržnje prema Rusima, koja je, kao metastaza, obuhvatila poljsku politiku i celo poljsko rukovodstvo, a, nažalost, umnogome i poljsko društvo.\nPod kovanicom "ruski svet" podrazumeva se saradnja Moskve sa Rusima koji žive u drugim zemljama. Zašto Moravjeckom smeta što Moskva pokazuje brigu za svoje sunarodnike koji žive u inostranstvu? I drugi veliki narodi pokušavaju na razne načine da pomognu svojoj dijaspori. Očigledno je da bi Moravjecki želeo da bude kao u vreme Borisa Jeljcina, kad Moskva, okrenuta unutrašnjim problemima, nije pokazivala nikakav interes za zemljake u dijaspori. Na postsovjetskom prostranstvu u novoosnovanim samostalnim državama, bivšim sovjetskim republikama, ostalo je više od 20 miliona Rusa.\nPo Moravjeckom je "ruski svet" rak koji razara ne samo veći deo ruskog društva već predstavlja smrtnu opasnost za sve u Evropi.\n- Kao što je nekada Nemačka bila podvrgnuta denacifikaciji, tako je danas jedinstvena šansa za Rusiju i civilizovani svet "deputinizacija". Ako ne počnemo da se bavimo tim zadatkom izgubićemo ne samo Ukrajinu nego i svoju dušu, slobodu i suverenitet, jer se Rusija neće zaustaviti u Kijevu. Ona je krenula na dugački pohod na Zapad, a mi moramo da rešimo gde da je zaustavimo - napisao je Moravjecki, koji smatra da je Putinova ideologija "ruskog sveta" ekvivalent komunizma i nacizma 20. veka i da time "Rusija opravdava svoja izmišljena prava i privilegije".\nOstrašćeni poljski premijer Moravjecki tvrdi da je na paradi u čast završetka Drugog svetskog rata, ruski predsednik Vladimir Putin ponovo predstavio svetu mitologiju pobede Rusije nad nacizmom.\nMoravjecki ističe da "Putin nije Hitler i nije Staljin, ali je opasniji od njih, jer ima smrtonosnije oružje i nova sredstva informacija za širenje propagande".\nInteresantno je da je, krajem marta ove godine, Moravjecki priznao da je rusofobija u njegovoj zemlji postala "mejnstrim", odnosno, glavni pravac. Tada je rekao da je tako rasprostranjena rusofobija nastala u kontekstu događaja u Ukrajini i već se tada zalagao da se iskoreni "ruski svet". Moravjecki je 20. marta govorio da bi Rusiji trebalo oduzeti imovinu koju ima u Poljskoj.\nPotpredsednica ruskog parlamenta Irina Jarova nazvala je pisanje Moravjeckog zločinom.\n- Moravjecki zaboravlja da je Crvena armija spasila na hiljade Poljaka od istrebljenja koje im je pretilo od pristalica Stepana Bandere i Hitlera - poručila je Jarova, ocenivši da sadašnja rusofobija prelazi svaku meru.\nA predsednik Komiteta za međunarodne odnose ruskog parlamenta Leonid Slucki kaže da je retorika Moravjeckog slična onoj koju je koristio Treći rajh. Rukovodstvo Poljske sebe smatra "barjaktarom" u evropskoj politici protiv Rusije.\nZELENSKI POSTAVLJA PUTINU USLOVE\nPREDSEDNIK Vladimir Zelenski želi da se sretne i pregovara sa Vladimirom Putinom, ali sada govori da mu nisu za to potrebni bilo kakvi posrednici. Kao uslov postavlja da razgovori budu oči u oči i da se vode o Donbasu i Krimu.\n- Ja sam za pragmatičan dijalog bez ultimatuma - kazao je Zelenski u intervjuu italijanskom TV kanalu RAI-1.\nInteresantno je da je on svaki put menjao uslove za pregovore, dok je Putin poručivao da nema susreta bez konkretnih dogovora. Iz Kremlja poručuju da je pitanje Krima zauvek rešeno 2014. godine.\nPoznati moskovski ekspert za SAD, Veronika Krašeninikova, opisuje Zelenskog kao glumca koji igra ulogu predsednika države.\n- Čak i kad bi Zelenski hteo da potpiše mirovni ugovor, ili primirje sa Rusijom, Amerikanci mu ne bi dali - kaže Krašeninikova.\nMORAVJECKI PRIZNAO: Rusija se dobro nosi sa sankcijama\n27. 04. 2022. u 16:16\nVARŠAVA POSLALA TENKOVE KIJEVU: Premijer Moravjecki potvrdio slanje teškog naoružanja\n25. 04. 2022. u 21:57\nDA LI ĆE POLJSKA PLAĆATI RUSKI GAS RUBLJAMA? Moravjecki otkrio šta čeka\n22. 04. 2022. u 19:11\nŽESTOK SUKOB MAKRONA I MORAVJECKOG ZBOG PUTINA: "On je antisemita i desničar!"\n09. 04. 2022. u 09:09\nMateuš Moravjecki Poljska vesti rat u Ukrajini rat u Ukrajini 2022 antiruska retorika antiruska porpaganda


Australija povećava grantove za zelenu energiju\nTanjug 20. septembra 2021. 09:45\nSIDNEJ – Australijske vlasti su saopštile danas da će povećati bespovratna sredstva za finansiranje projekata proizvodnje zelenog vodonika s ciljem podsticanja proizvodnje čiste energije.\nAustralija je suočena sa sve većim međunarodnim pritiskom da postavi ambiciozne ciljeve za smanjenje emisije ugljenika do 2030. godine, navodi agencija Rojters.\nAustralijski premijer Skot Morison je izjavio da će vlada obezbediti dodatnih 150 miliona australijskih dolara (108 miliona američkih dolara), povećavajući tako bespovratna sredstva na 464 miliona australijskih dolara za studije izvodljivosti i izgradnju projekata za proizvodnju vodonika u sedam čvorišta širom zemlje, u odnosu na ranije planiranih pet.\n„Ubrzavamo razvoj naše australijske industrije vodonika i naša je ambicija da proizvodimo najjeftiniji čisti vodonik na svetu, transformišući naš transport, energiju, resurse i proizvodni sektor“, navodi Morison u zajedničkom saopštenju sa ministrom energetike Angusom Tejlorom.\nTa najava je usledila uoči Morisonovog odlaska u Vašington na razgovore o klimatskoj politici sa američkim predsednikom DŽoom Bajdenom, japanskim premijerom Jošihide Sugom i indijskim premijerom Narendrom Modijem.


Pivo - Ozonpress :: internet portal\nIako je cela 2020. godina bila jedna velika kišna nedelja, Hladno pivo se ne predaje pa u spotu za istoimenu pesmu promoviše i proaktivni pristup životu. U novom spotu koji je režirao Nevio Smajić, bend je odlučio ukazati na sve mogućnosti koje nam je ova pandemija donela p...\nBUDI JELEN HEROJ! Voliš da pevaš sam pod tušem ili sa ekipom na sportu, u noćnom izlasku, porodičnom okupljanju? Dobar je osećaj kada započneš novu pesmu, pa to horski prihvati i ostatak ekipe? Savršena prilika da pokažeš svoje umeće je nagradni konkurs „Ja želim pivo” koji traje...\nProizvodnja BIP piva ponovo je obnovljena nakon što je kompanija M6-Eden započela partnerstvo sa Beogradskom industrijom piva, saopšteno je danas iz te beogradske pivare. „Posebnu pažnju smo posvetili kontroli kvaliteta svih segmenata proizvodnje”, kaže Aleksandar Popovski,...\nDanas oko 11 časova došlo je do neobične nezgode na Keju. Naime, iz kombija koji je prevozio pivo ispalo je više od deset gajbica zbog čega je došlo do kraćeg prekida u saobraćaju dok se nije uklonilo staklo. Pretpostavlja se da je do nezgode došlo jer vrata kombija nisu bila...\nZbog akciza pivo skuplje od 10 do 15 dinara\nOd 1. januara 2016. godine građani mogu da očekuju veće akcize na gorivo i alkoholna pića, predviđeno je danas usvojenim izmenama Zakona o akcizama. Propisivanjem akcize na derivate nafte obezbediće se godišnje povećanje prihoda po osnovu akciza u iznosu od dodatnih šest...\nRazlozi zbog kojih umereno treba piti pivo\nPrema novom istraživanju, pijenjem piva arterije postaju fleksibilnije, čime se poboljšava krvotok. Ranija istraživanja su pokazala da pivo može biti štetno za srce, ali novo pokazuje da ono zapravio poboljšava stanje krvnih sudova oko srca. Ovo su razlozi zbog kojih treba...


source.ba | "Mogli smo i mi skupiti sve ove igrače koji ne igraju za Srbiju, Hrvatsku i Crnu Goru, te bi imali reprezentaciju koja bi bila top 10 u Evropi"\n"Mogli smo i mi skupiti sve ove igrače koji ne igraju za Srbiju, Hrvatsku i Crnu Goru, te bi imali reprezentaciju koja bi bila top 10 u Evropi"\nKadetska selekcija BiH u vaterpolu će učestvovati na Memorijalni turniru "Darko Cukić" u Beogradu, koji se tretira kao nezvanično SP za kadete u vaterpolu.\nNa ovom turniru će nastupiti 14 reprezentacija, a svoje premijerno učešće će imati i Reprezentacija BiH.\nUčesnici će biti podijeljeni u dvije grupe, a naša reprezentacija će snage odmjeriti sa Hrvatskom, Mađarskom, Njemačkom, Rumunijom, Gruzijom i Singapurom. U drugoj grupi nalaze se reprezentacije Srbije, Australije, Amerike, Holandije, Slovačke, Moldavije i Malte.\nNaša reprezentacija biće sastavljena od igrača iz četiri BH kluba: Banja Luka, Akademije B, Mladost (Sarajevo) i Jadran (Neum).\nDanas je za Source.ba portal o ovom turniru, vaterpolu u BiH, te A reprezentaciji BiH i zemljama u regionu govorio potpredsjednik UO Vaterpolo saveza BiH, Emir Tahmiščija.\nVaterpolo u BiH ima svijetlu budućnost?\nTagovi: BiHVaterpoloEmir TahmiscijaVaterpolo savez BiH


Faktor | Šta su utvrdili revizori: Nepravilnosti kod javnih nabavki, zapošljavanja, internih premještanja...\n27.07.2020. / 21:28\nUred za reviziju institucija Bosne i Hercegovine objavio je petu, posljednju grupu izvještaja finansijske revizije za 2019. godinu za 20 institucija Bosne i Hercegovine.\nObjavljeni su izvještaji za sljedeće institucije: Agencija za forenzička ispitivanja i vještačenja BiH, Agencija za prevenciju korupcije i koordinaciju borbe protiv korupcije, Agencija za statistiku BiH, Direkcija za civilno zrakoplovstvo BiH, Granična policija BiH, Institucija ombudsmena za zaštitu potrošača u BiH, Institut za akreditiranje BiH, Jedinica za implementaciju, Projekta izgradnje Zavoda za izvršenje krivičnih sankcija, pritvora i drugih mjera BiH, Ministarstvo finansija i trezora BiH, Ministarstvo odbrane BiH, Ministarstvo pravde BiH, Ministarstvo vanjskih poslova BiH, Predsjedništvo BiH, Regulatorna agencija za komunikacije BiH, Sud BiH, Tužilaštvo BiH, Uprava za indirektno oporezivanje, Ured za veterinarstvo BiH, Visoko sudsko i tužilačko vijeće BiH, Zavod za izvršenje krivičnih sankcija, pritvora i drugih mjera BiH.\nOd 20 pobrojanih institucija pozitivno mišljenje na finansijske izvještaje dobilo je 15 institucija. Kod Ministarstva vanjskih poslova utvrđeni su nedostaci pri popisu sredstava i obaveza. Također, Ministarstvo je provodilo interne premještaje državnih službenika koji su bili na probnom radu, što je uzrokovalo aktiviranje rezervnih listi i prijem dodatnih pet državnih službenika, iako se za to nisu stekli uvjeti shodno Zakonu o državnoj službi u institucijama BiH i podzakonskim aktima.\nMinistarstvo odbrane imalo je nepravilnosti kod provođenja procedura javnih nabavki. U Regulatornoj agenciji za komunikacije zapošljavanje nije vršeno u skladu sa propisima koji regulišu oblast zapošljavanja u institucijama BiH.\nNepravilnosti su utvrđene i u Ministarstvu pravde, a tiču se primjene Zakona o državnoj službi u institucijama BiH i Zakonu o radu u institucijama BiH, a u vezi sa internim premještajima u periodu probnog rada, obavljanjem poslova drugog radnog mjesta i ocjenjivanjem državnih službenika.\nKada je u pitanju Jedinica za implementaciju Projekta izgradnje Zavoda za izvršenje krivičnih sankcija, pritvora i drugih mjera Bosne i Hercegovine, utvrđeno je da nije imenovan Nadzorni odbor te tako nije izvršena ni kontrola finansijskih poslova jedinice i stoga Ministarstvu pravde BiH nije predočen izvještaj o navedenoj kontroli.\nfinansijska revizijaMinistarstvo vanjskih poslova BiHMinistarstvo odbrane


Branko Čečen: Pre epidemije smo bili zemlja nesrećnih ljudi, sada i razdražljivih | Autonomija\n"O tome svedoče radikalni stavovi oko izlaska na izbore i njihovog bojkota"\nČečen objašnjava da je pitanje izlaska na izbore postalo pitanje „daljeg nastavka raspojasane korupcije, devastacije naših prava i institucija“, a da je pritisak na opozicione stranke ogroman.\n„Gledamo opoziciju koja prolazi kroz sve dečje bolesti opozicije devedesetih, kojoj je trebalo mnogo vremena da formira otpor Miloševićevoj vlasti. Kada čovek pomisli ako ponovo moraju da prođu sve te sudare, padove, razumevanje da se bez desnice ne može oboriti koalicija, to će naravno izazvati frustraciju kod svakoga ko želi da ovo stanje stane“, rekao je Čečen.\nNa pisanje „Politike“ da se opozicija ne pita zašto im građani ne veruju, gost Novog dana podseća da je daleko od toga da je sva opozicija sastavljena od ljudi koji su već bili na vlasti, a da pokreti ili stranke koje nisu nikada učestvovale na vlasti nisu u prednosti.\n„Nemamo normalne izbore, znate da će vas sačekati topli zec u kojem namate šanse, da javnom servisu može da vas dočeka novinarka koja će vikati na vas umesto da vas pusti da odgovorite. Bojkot pokušava da uskrati legitimitet ne bi li se došlo do izbora u dobrim uslovima kako bi se izneli programi. Ne bih bio na mestu opozicionih političara. Iako je lako kritikovati opoziciju, građani treba da se sete da je ona u strahovito teškom položaju, finansijski ne postoji i da bi samo finansiranje izlaska na izbore bilo vrlo teško“, odgovara direktor CINS-a.\nKada je u pitanju pad Srbije na lestvici demokratije, Čečen kaže da to što se u izveštajima Fridom hausa ili Reportera bez granica Srbija pojavljuje kao nedemokratska zemlja sa potpuno uništenim medijima, je nešto što novinari „vrište Evropskoj uniji već osam godina“.\n„Dodatno zbunjuje i onemogućava da razumemo kakav odnos se očekuje od boraca za demokratiju ako se podstičemo da izađemo na izbore koji su sve samo ne demokratski, a ako je izbor bojkota veliki korak unazad u tom prostoru koji smo osvojili za sebe da se naš glas čuje“, napominje Čečen.\n„Devastirano zdravstvo s kojim smo dočekali epidemiju biće teško da se oporavi kada nema novca… Predizborna kampanja nije prestajala ni u vanrednom stanju, Aleksandar Vučić i ostali su se reklamirali dok su se medicinski radnici bez zaštitne opreme borili u bolnicama. Mi smo u tužnom delu naše istorije odlučili da imamo vrlo brze izbore koji nisu bezbedni ni zdravstveno. Šta je ostalo nego da nastave funkcionersku kampanju i obilaze gradilišta“, napominje Čečen.


Danas i sutra o budućnosti nakon pandemije - Glas Srpske\nDanas i sutra o budućnosti nakon pandemije\nSrna 23.07.2021 10:28\nSARAJEVO- Generalna skupština Interparlamentarne skupštine pravoslavlja raspravljaće danas i sutra na Kritu o budućnosti svijeta i Evrope nakon pandemije.\nU zasjedanju učestvuju delegacije 16 država članica iz Evrope, Azije i Afrike, Evropskog parlamenta, Parlamentarne skupštine Savjeta Evrope, te predstavnici sedam međunarodnih organizacija, među kojima i poslanici u Predstavničkom domu parlamenta BiH Snježana Novaković Bursać i Nenad Stevandić i delegat u Domu naroda Lazar Prodanović, saopšteno je danas iz parlamenta BiH.\nU okviru centralne teme biće riječi o posljedicama globalne zdravstvene krize u Evropi i svijetu, potrebi uspostavljanja bolje međudržavne koordinacije, kao i o ulozi parlamentarizma u prevazilaženju posljedica i razlika nastalih pandemijom.\nGeneralnu skupštinu Interparlamentarne skupštine pravoslavlja sinoć je otvorio njen predsjednik, poslanik ruske Dume Sergej Gavrilov, koji je izrazio zadovoljstvo što se prvi put poslije dvije godine sastaju uživo.\nOn je naglasio da se ova multilateralna parlamentarna organizacija zalaže za puno poštivanje svih civilizacijskih vrijednosti i vjerskih sloboda.\nPrema njegovim riječima, svijet se, osim pandemije, suočava i sa drugim rastućim globalnim problemima, poput ratova, prijetnji silom, migrantske krize, te klimatskih promjena koje ugrožavaju i ljude i životnu sredinu.\nGavrilov je upozorio i na problem rušenja hrišćanskih vrijednosti, kulture i bogomolja, te naglasio da je, kroz dijalog i saradnju, potrebno ponuditi odgovore na ove probleme.\nSkupštini se obratio i generalni sekretar Interparlamentarne skupštine pravoslavlja Maksimos Karakopulos, koji je poručio da će se učesnici Generalne skupštine uključiti u debatu o budućnosti Evrope nakon pandemije.\nIznoseći viziju o demokratskom jedinstvu Evrope od Atlantika do Urala, Karakopulos je upozorio da je nakon pandemije potrebno zajednički raditi na zaštiti zdravlja ljudi, ali i na podsticanju međusobne solidarnosti država, naroda i vjera u suočavanju sa svim drugim globalnim problemima.\nIstičući da Interparlamentarna skupština pravoslavlja predstavlja tačku susreta Istoka i Zapada, predsjednik Parlamenta Grčke Konstantinos Tasoulas, čiji je pozdravni govor pročitan učesnicima Generalne skupštine, založio se za jačanje uloge parlamenata u uspostavljanju dijaloga i multilateralne saradnje u vremenu nakon pandemije.\nSkup su, putem pročitanih govora i video-linka pozdravili i predsjednik Grčke Katerina Sakelaropoulou, potpredsjednik Evropskog parlamenta Dimitrios Papadimoulis, potpredsjednik Evropske komisije Margaritis Šinas, te potpredsjednik Parlamentarne skupštine Savjeta Evrope Dora Bakojanis, koja se uživo obratila Generalnoj skupštini.\nPozdravne govore uputili su i najviši vjerodostojnici pravoslavnih crkava, Njegova Svetost ekumenski patrijarh Bartolomej i Njegova Svetost patrijarh moskovski i cijele Rusije Kiril.\nSkup su pozdravili i predstavnici Interparlamentarne unije, Parlamentarne skupštine Mediterana, Parlamentarne unije Organizacije islamske konferencije, Svjetskog saveza crkava, te Međunarodne mreže katoličkih zakonodavaca.


U toku Druga ovogodišnja obuka za lobiste – Agencija za sprečavanje korupcije\nPredstavnici Agencije sprovode drugu od ukupno šest obuka za lobiste, koliko će ih organizovati u ovoj godini. Obuka se održava u Palati Srbija, uz poštovanje svih epidemioloških mera.\nDeset polaznika, budućih lobista, tokom dvodnevne obuke biće poučeno o lobiranju, pravima i obavezama učesnika u aktivnosti koja je u Republici Srbiji već dve godine i zakonski uređena. Obuka podrazumeva i proveru znanja kandidata, koji nakon uspešno položenog testa stiču uslov za upis u Registar lobista.\nDo sada je u ovom registru, za čije vođenje Agencija ima isključivu nadležnost, upisano 26 lobista. Ova lica imaju mogućnost da kao registrovani lobisti učestvuju u procesu donošenja zakona i drugih propisa.\nTermini narednih obuka objavljeni su u Kalendaru aktivnosti na internet prezentaciji Agencije, a zainteresovana fizička i pravna lica zahteve mogu podneti elektronskim putem, najkasnije deset dana pre datuma održavanja obuke.\n2. obuka za lobistu\nPalata Srbija – obuka


Divella vermic 500g kesa cena akcija Srbija\nDivella vermic 500g kesa cene\nTrenutno nemamo slike za Divella vermic 500g kesa\nGold Panon Grain penne rigate od kukuruznog brašna bez glutena 400g kesa\nLazarina Heljda testenina 300g kesa\nEPonuda nije internet prodavnica već Vam omogućava da brzo i lako nađete Divella vermic 500g kesa po najjeftinijoj ceni. Naš cilj je da kupci budu što bolje informisani o ponudi Divella vermic 500g kesa na tržištu Srbije. Vrlo lako nalazite željeni proizvod za kategoriju Testenina cene, ne morate da lutate od sajta do sajta za Divella Testenina, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Divella vermic 500g kesa sa PRODAVCEM. EPonuda ne može da garantuje potpunu tačnost specifikacije i slika za Divella vermic 500g kesa. Pre kupovine, podatke za Divella vermic 500g kesa proverite na sajtu PROIZVOĐAČA.


Obuka za buduće preduzetnike - Ozon Media\nSremska Mitrovica – Regionalna razvojna agencija “Srem”, uz podršku Grada Sremska Mitrovica, realizovala je prvu trodnevnu obuku za početnike u biznisu i mlade buduće preduzetnike.\nCilj održavanja obuke je obezbeđivanje višeg nivoa znanja mladih preduzetnika i početnika u biznisu. Trodnevnoj obuci prisustvuju učenici Srednje ekonomske škole “9. maj”, koji po planu i programu imaju predmet preduzetništvo.\n“Ostvarena je saradnja sa Nacionalnom službom za zapošljavanje u Sremskoj Mitrovici, a akcenat stavljamo na aktuelni privredni trenutak, kako bi ljudi došli do posla, tako što će sagledati sve aspekte i redosled taktičkih poteza, kao i „zlatna“ pravila i putokaze za uspešno pokretanje sopstvenog biznisa” , rekla je Tanja Mijajlović, predavač i stručni saradnik za sektor MSP u Regionalnoj razvojnoj agenciji “Srem” sa predstavništvom u Rumi.\nPo završenoj obuci polaznici će dobiti sertifikat koji je priznat od strane Nacionalne službe za zapošljavanje i ostalih državnih institucija koje podstiču samozapošljavanje i otpočinjanje biznisa.\n“Ovo je dobra prilika za uzimanje Start up kredita u NSZ, jer ovaj kredit omogućava da što brže razvijete sopstveni biznis, a da pri tom ne izgubite ništa. U današnje vreme teško je naći dobar posao, a ovakve obuke su upravo jedan od načina da smanjimo nezaposlenost i usmerimo mlade ljude na pravi put”, dodala je Tanja Mijajlović.


EPBiH počeo da gradi svoj prvi vetropark – Podveležje kod Mostara\nElektroprivreda BiH je saopštila da inženjeri izvode minerske radove na mestu temelja za budućih 15 turbina u blizini Mostara. Siemens Gamesa, Wind Power, HP Investing i Minersko su zaduženi za projekat. EPBiH u vetropark Podveležje ulaže 83 miliona evra.\nEPBiH računa da će vetropark Podveležje, koji ima kapacitet 48 megavata, godišnje proizvoditi 130 gigavat-sati električne energije. Naveo je da će izgradnja koštati ukupno 83 miliona evra, od čega je cena za turbine 69 miliona evra. Posao povezivanja na strujnu mrežu s kompanijom Elektroprenos-Elektroprijenos BiH ad, koja je pod kontrolom vlade, vredan je više od milion evra.\nJavno preduzeće je uložilo skoro milion evra u sanaciju puteva u okolnim naseljima. EPBiH ima koncesiju na 30 godina. Nemačka razvojna banka KfW odobrila je pozajmicu od 65 miliona evra i donaciju od 400.000 evra za vetroelektranu Podveležje, a ostatak je iz sopstvenih sredstava. Miniranje je predviđeno da traje pet meseci.\nTagovi: KfW, obnovljivi izvori energije, Podveležje, Siemens Gamesa, vetroelektrane\nPočetna » Vesti » OIE » EPBiH počeo da gradi svoj prvi vetropark – Podveležje kod Mostara


VRŠAC KORMILO VLADIMIRU LUČIĆU\nPROMENA U STRUČNOM ŠTABU KOŠARKAŠA VRŠCA\nKORMILO VLADIMIRU LUČIĆU\nPoslednje mesto na tabeli , tri vezana poraza i svega jedna ostvarena pobeda u šest kola Košarkaške lige Srbije primorali su upravu Košarkaškog kluba Vršac da napravi smenu na čelu stručnog štaba. Umesto Zorana Todorovića stigao je doskorašnji strateg užičke Slobode Vladimir Lučić. Novi trener Vrščana odmah je prionuo na posao i u utorak uveče održao prvi trening.\nPratim sva dešavanja u KLS, mislim da skor 1-5 nije nešto zastrašujuće. Dosta ekipa ima samo jednu ili dve pobede više od nas i mislim da je to dostižno. Posle upoznavanja sa igračima znaću mnogo više o realnim dometima ove ekipe i na čemu treba raditi.\nDobra atmosfera je ključ uspeha svakog tima, a ona nigde, pa ni u Vršcu, ne može biti dobra kada se ekipa nalazi na poslednjem mestu. Da je skor 5-1 sigurno da ja ne bih bio ovde, ali došao sam da vidimo u čemu je problem i da pokušamo svi zajedno da prevaziđemo situaciju.\nVladimir Lučić je trenersku karijeru počeo u Beovuku radeći sa mlađim kategorijama dok je prvo iskustvo u seniorskoj košarci stekao vodeći ekipu Žarkova. Potom je četiri godine bio internacionalac, po dve sezone vodio je rumunsku Konkordiju i austrijski Traiskirhen, od 2017. godine bio je trener užičke Slobode sa kojom je prošle sezone izborio plasman u ABA 2 ligu. Izvor KK Vršac


Raspored - Radio Slobodna Evropa, Utorak 21 februar/veljača 2017\n- Info plus: Akcioni plan za prevenciju maloljetničkog prijestupništva u Kantonu Sarajevo // Bihać slavi 757.rođendan uz bogat kulturno-sportski program. - Behalend: U pričama iz Teslića, Prijedora, Brčkog i Jablanice saznajte šta se dešava kada lokalna vlast i viši nivo ne rade usaglašeno i za iste ciljeve, nego politika igra ulogu; Kako se uz pomoć kurseva može pokrenuti vlastiti posao; Šta su ciljevi konfenercija - Pažnja-mladi govore, te kako pored ostalog zadržati mlade u zemlji… - O letećim automobilimau redovnoj rubrici koja donosi tehnološke i internet novosti\nU emisiji poslušajte: - Nikolić odustao od kandidature za predsednika Srbije. Šta to znači, pitali smo Dušana Spasojevića sa Fakulteta političkih nauka - Tramp imenovao generala MekMastera za novog savetnika za nacionalnu bezbednost umesto Majka Flina - Povodom najave revizije postupka u tužbi BiH protiv Srbije za genocid istraživali smo da li je danas Srbija još dalje od prihvatanja istine o genocidu\nPoslušajte: - šta znači odustajanje Tomislava Nikolića od predsedničke kandidature, o tome govori Dušan Spasojević sa Fakulteta političkih nauka; - analizirali smo kako Srbija počinje još brže da "klizi" ka jednostranačju unutar višestranačkog sistema.\n- Pet osoba je poginulo, a 20 povrijeđeno danas u napadu na sud na sjeverozapadu Pakistana. - Robne rezerve Republike Srpske su pred gašenjem zbog duga od preko 9 miliona maraka prema Upravi za inidrektno oporezivanje BiH. - U Sarajevu obilježen Međunarodni dan maternjeg jezika. Stručnjaci poručili da treba stati u kraj manipulaciji jezikom u BiH, kao i da treba svakom pojedincu omogućiti pravo na izbor jezika kojim će se izražavati. - Na 33. Internacionalnom festivalu Sarajevska zima večeras u Sarajevskom ratnom teatru premijera - mađarska plesna predstava "Kokoškina lutka". - Zavičajni muzej u Travniku već nekoliko godina provodi akciju čišćenja i održavanja Jevrejskog groblja, koje svjedoči da je u tom gradu, nakon Sarajeva, nekada postojala najveća jevrejska općina. - Grad Banjaluka uputio je inicijativu Zavodu za zaštitu spomenika i kulturno istorijskog nasljeđa da se sačuva "stari hrast", neformalni simbol otpora protiv uništavanja jednog od najprepoznatljivijih parkova u gradu na Vrbasu.


DOK CINEMA DOB: “GOVORI DA BIH TE VIDEO” - MediaSfera\nProjekcija i razgovor o filmu “Govori da bih te video”\nČetvrtak, 29. april 2021. u 19:00 // Dom omladine Beograda\nFilm “Govori da bih te video” istražuje zvučni svet Radio Beograda, jedne od najstarijih radio stanica u Evropi, i višedecenijskog kulturnog svetionika grada. Kroz sinesteziju reči, šumova, muzike, tišine i svetla film portretiše radio ne samo kao laboratoriju radiofonskog zvuka, već i kao jedinstvenu laboratoriju duha i kreativne misli. Zamišljen kao zvučni eksperiment i omaž nevidljivim borcima za očuvanje autentičnog duha Beograda, kroz zvučni kolaž svevremenskih radiofonijskih dela koja postavljaju zaboravljena pitanja o čoveku, društvu i stvaralaštvu, film ispituje postojeće i potencijalne sisteme vrednosti i pokušava da pronađe zbirnu misao radija.\nUčestvuju: Marija Stojnić, rediteljka, scenaristkinja i producentkinja i Miloš Ivanović, producent. Moderatorka: Jovana Nikolić, producentkinja\n“Govori da bih te video” je sinestetično putovanje kroz zvučne pejzaže Radio Beograda i omaž radiofonskom stvaralaštvu i njegovim nevidljivm stvaraocima i slušaocima. Kroz ovaj audio-vizuelni eksperiment, želela sam da predstavim radio ne samo kao laboratoriju zvuka, već i kao živi izvor kreativne misli i čuvara intergeneracijskog sećanja, večitog lutalicu, koji skuplja fragmente našeg kolektivnog iskustva kroz vreme. Verujem da su ovakvi sadržaji potrebni i da čine da se osećamo manje usamljeno, i bolje promišljamo i razumemo svet i sebe.\nDiplomirala režiju na Akademiji umetnosti u Beogradu i magistrirala na The New School, na Njujorškom univerzitetu, na odseku za Film i medije, fokusirajući se na dokumentarni film. Režira filmove koji brišu granice između dokumentarnog i fikcije. Učestvovala je u realizaciji brojnih filmskih I TV projekata u Srbiji i Americi, pre nego što je 2016. godine osnovala svoju producentsku kuću Bilboke u Beogradu. Debitovala je 2019. godine, dugomatražnim dokumentarnim filmom “Govori da bih te video” na IDFA festivalu u Amstedamu, u takmičarskoj selekciji First Appearance. Severnoamerička premijera ovog filma održana je 2020. Godine, u MoMA muzeju u Njujorku, u okviru programa Doc Fortnight. Stipendista je Njujorške fondacije za umetnost (NYFA) u kategoriji film-video za 2015. godinu i Instituta Sacatar u Brazilu za 2017. godinu. Od septembra 2019. godine, zajedno sa producentima Andrijanom Sofranić Šućur i Milošem Ivanovićem, deo je kolektiva producentske kuće Set Sail Films. Član je udruženja DokSrbija.\nDOK CINEMA DOB\nProgram javnih projekcija domaćih dokumentarnih ostvarenja, koji se realizuje jednom mesečno, tokom godine, u zimskom ciklusu, od februara do maja, i u letnjem ciklusu, od septembra do decembra. U fokusu ovog programa su autorski dokumentarni filmovi, u trajanju od preko 50 minuta, koji su imali uspešan festivalski život, a koji se ne mogu videti u domaćim bioskopima.\nIzmeđu dva ciklusa, u toku juna, jula i avgusta, biće realizovan DOK CINEMA MASTERS, kao letnji filmski bioskop, sa dve projekcije mesečno. U ovom programu jednako će biti zastupljeni filmski klasici kratkometražnog i dugometražnog dokumentanog filma, autori koji su već ispisali istoriju domaće kinematografije, i oni koji su nesumnjivo sebi obezbedili mesto u domaćoj kinematografiji, a koji još uvek stvaraju i svojim opusom šire uticaj na mlađe generacije.\nSve filmske projekcije će biti praćene razgovorom moderatora sa gostima, ili samostalnim prikazom filma i filmskih uticaja u opusu autora prikazanog filma, od strane moderatora.\nAutor i moderator programa: Jovana Nikolić\nProducent dokumentarnih filmova „Pogrebnik“, „Kavijar Konekšn“ i „Nacionalni park“, sva tri premijerno prikazana na IDFA. EAVE, EURODOC, i Berlinale Talents alumna. Predaje produkciju na Akademiji umetnosti u Beogradu i Akademiji umetnosti u Banja Luci. Autor je doktorskog rada na temu „Menadžment i produkcija dokumentarnih filmova u uslovima nepovoljnim za kulturni razvoj“ na Fakultetu dramskih umetnosti u Beogradu. Realizovala je koprodukcije sa ITVS International (SAD) i Cognito Films (Švajcarska), i saradnje sa ARTE Germany, Channel 4, YLE, SVT, NRK, AJB, RTV SLO i drugima.\nTagoviDokumentarni film Dom omladine Beograda Govori da bih te video Radio Beograd


Da li je Rezolucija 1244 „živa“? - 16.05.2016, Sputnik Srbija\nNema nijednog osnova da se kaže da Rezolucija 1244 nije na snazi. Druga je stvar što deo članica UN i SB, posebno onih stalnih koje su dužne da poštuju važeću... 16.05.2016, Sputnik Srbija\npolitika, vesti, srbija, njujork\n17:49 16.05.2016 (Osveženo: 14:48 30.08.2021)\nRezolucija 1244 Saveta bezbednosti Ujedinjenih nacija jedini je međunarodno priznati dokument koji Srbiji garantuje suverenitet nad Kosovom i Metohijom. U isto vreme, ona je i osnova dokumenta o normalizaciji odnosa Beograda i Prištine, to jest Briselskog sporazuma. Ova dva dokumenta imaju još jedan zajednički imenitelj — ni jedan ni drugi nisu do kraja primenjeni.\nDa stvari ne idu svojim tokom, primetio je u svom izveštaju o radu Unmika uoči sednice Saveta bezbednosti UN i generalni sekretar Ban Ki Mun, koji je „izrazio zabrinutost zbog spore primene dogovorenog u dijalogu Beograda i Prištine u poslednjih godinu dana“. S obzirom da se ista „pesma“ čuje i iz Brisela, koji je garant briselskog dokumenta, pitanje je ko je zadužen za nadgledanje realizacije donetih dokumenta? Ko brine kako se i da li se oni primenjuju na terenu? Ko je odgovoran za sprovođenje Rezolucija 1244, a ko za sprovođenje briselskog sporazuma? Da li su ovi sporazumi za neke samo „mrtvo slovo ona papiru“, jer odredba iz Rezolucije 1244, po kojoj je 1.000 pripadnika srpske vojske i policije trebalo da bude vraćeno na Kosovo pod komadom Kfora nikada nije realizovana, a čini se da će istu sudbinu, kako sada stvari stoje, dočekati i odredba o formiranju Zajednice srpskih opština, dogovorena u briselskim pregovorima.\nMilovan Drecun, predsednik Odbora za Kosovo i Metohiju u skupštini prethodnog saziva, objašnjava da nema nikakve dileme da je Rezolucija 1244 i što se tiče Srbije i što se tiče Saveta bezbednosti Ujedinjenih nacija na snazi. On kaže da druga rezolucija koja bi Kosovo i Metohiju tretirala drugačije u SB UN nije doneta kao i da je Unmik i dalje prisutan na Kosmetu.\n15 Maj 2016, 14:28\n„U SB se raspravlja o stanju na Kosovu u okviru Rezolucije 1244. Snage Kfora su tamo raspoređene prema toj Rezoluciji, tako da nema nijednog osnova da se kaže da Rezolucija 1244 nije na snazi. Druga stvar je što deo članica UN i SB, posebno onih stalnih koje su dužne da poštuju važeću Rezoluciju, u praktičnom ponašanju nju poništavaju tako što podržavaju akt jednostrano proglašene nezavisnosti Kosova. Jedan broj članica UN priznaje Kosovo kao nekakvu državu i samim tim pokušava da poništi Rezoluciju 1244. Ali u formalnom smislu ona je i dalje na snazi i za nas je to jedan od najjačih argumenta u sprečavanju konačne secesije Kosova, i njenog prijema u UN“, objašnjava Drecun.\nNaš sagovornik kaže da je na Savetu bezbednosti da se starao o tome kako se odredbe donete Rezolucija sprovode na terenu.\n„UN i SB imaju svakako najveću odgovornost, a Srbija je naravno direktno zainteresovana za to jer se radi o delu njene teritorije, jer se ta Rezolucija sprovodi na njenom delu teritorije. Posebnu odgovornost ima SB, a pre svega stalne članice, gde vidimo opet da pojedine članice tu rezoluciju ne poštuju samim tim što su priznale Kosovo. S druge strane, imamo paradoksalnu situaciju jer te iste države u okviru te Rezoluciji raspravljaju, čime potvrđuju da je na snazi“, navodi Drecun.\nOn napominje da ni Briselski sporazum nije u suprotnosti sa Rezolucijom 1244, jer se on sprovodi u statusno neutralnom okviru, što je u skladu sa Rezolucijom 1244 jer mi pregovaramo sa privremenim institucijama Prištine, koje sebe tretiraju kao nekakvu „zasebnu i nezavisnu državu“.\n„Međutim, zvanično, mi imamo potvrdu Evropske unije, koja je pokrovitelj ovog sporazuma, da se radi o statusno neutralnom okviru i zato se ne može govoriti da je Briselski sporazum u suprotnosti za Rezolucijom SB UN. Naravno da je sada tu najveći problem što Priština ne želi da realizuje, da tako kažem, stub tog pregovora — formiranje Zajednice srpskih opština, i stalno pronalazi nove izgovore da to izbegne smišljajući nerealne zahteve kako bi izbegla, ili odložila formiranje ZSO. Pokušavajući da natera EU i Srbiju da se o tome ponovo pregovara“, napominje Drecun.\nNaš sagovornik dodaje da je na EU da nadgleda dogovoreno, kao i da od toga zavisi dalji proces.\n„EU bi trebalo da bude mnogo odlučnija jer ako nema ZSO, nema ni normalizacije odnosa i onda sve pada u vodu. EU i naravno Vašington snose najveću odgovornost da Prištinu ubede da ispoštuje dogovoreno“, napominje on.\nU međuvremenu Kosovo nastavlja po starom. Tako kosovska ministarka za dijalog Edita Tahiri više ne priča, već „tvrdi da će demarkacija granice sa Srbijom“ biti prioritet u narednoj rundi razgovora sa Beogradom, i dodaje da je to pitanje na agendi od 2014. godine.\n„Priština očekuje da se razgovori sa Beogradom završe međusobnim priznanjem dveju država“, izjavila je Tahiri.\nGeneralni sekretar UN je primetio povodom političke atmosfera na KiM „da nasilje u svakom obliku ostaje neprihvatljivo sredstvo izražavanja političkih stavova“ i ponovio je apel svim kosovskim liderima da deluju odgovorno kada raspravljaju o gorućim problemima.


TAČI PONOVO PROVOCIRA: U Beogradu "našao" ubice Ivanovića?!\n28-12-2018 07:05 Srbija Politika\nPredsednik Srbije Aleksandar Vučić zatražio je od Hašima Tačija da kaže imena ubica Olivera Ivanovića, ako već tvrdi da su u Beogradu, ili da prestane da laže.\nAko su u Beogradu, a vi sprovodite istragu, moraš da kažeš njihova imena, a mi ćemo ih uhapsiti - rekao je predsednik Vučić za RTS povodom Tačijeve izjave da su Ivanovićeve ubice u Beogradu. - Ti koji glumiš državu, moraš da kažeš imena ubica. Dajte nam dokaze, male dokaze, samo recite imena i prezimena, i mi ćemo ih uhapsiti - rekao je Vučić.\nDirektor Kancelarije za KiM Marko Đurić povodom Tačijevih reči da se ubice Ivanovića nalaze u Beogradu i da Beograd treba da doprinese njihovom privođenju pravdi, pozvao je Tačija da domaćoj i međunarodnoj javnosti imenom i prezimenom kaže ko je ubica i da za to ponudi čvrste dokaze, a ne lažne vesti i provokacije.\nĐurić je dodao da Tači "naravno nema dokaze za tvrdnju da se počinici tog ubistva nalaze u Beogradu", ali da ga to nije sprečilo da na mangupski način pokuša da Srbiju navede da se brani od besmislenih optužbi:\n- Podsećam da Priština skoro godinu dana odbija da sarađuje u istrazi ubistva, i da je odbila da sa našim istražnim organima podeli informacije koje bi mogle da dovedu do rasvetljavanja tog zločina. Nečinjenjem i usmeravanjem istrage u pogrešnom smeru se zapravo potvrđuje da trag do krivaca vodi ka Prištini.\nSa provokacijama Beograda Tači je nastavio prešavši na temu Preševske doline, rekavši da se nada da će se narednih meseci ozvaničiti pravo da se ona pripoji Kosovu. Dalje, iskazao je spremnost Kosova za nastavak dijaloga, "iako je Srbija genocidna država sa kojom Kosovo ima vekovno neprijateljstvo".\nMinistar odbrane Aleksandar Vulin, tim povodom, prokomentarisao je: "Možete samo da se zgadite nad onim što je izgovoreno."\n- Kada takvu izjavu da neko ko je osumnjičen za vađenje organa Srbima u "žutoj kući", ko je aktivno učestvovao u tome da se 220.000 Srba protera sa KiM, ko aktivno učestvuje i u tome da se od dolaska međunarodne zajednice na prostor KiM do danas ubije više od 1.000 Srba i da nema ni jednog jedinog osumnjičenog, tako nešto, kada vam to kaže neko ko ne zna da je u Starom Grackom streljano 14 Srba, ko se pravi da ne zna da je u vazduh dignut autobus sa Srbima i da je ubijen dvogodišnji Danilo Cokić, onda možete samo da se zgadite i nad onim koji to izgovara i nad onim što je izgovoreno - rekao je Vulin.\nBivši Đinđićev telohranitelj tvrdi da se Čeda divio Šešelju, a od Šiptara je dobio dva "roleksa" zbog jednog zadatka. Više o tome čitajte OVDE.\nZločinac Tači namerno birao reči da loše predstavi Srbe u SB UN\nIZRAELCI SE SPREMAJU ZA RAT NESLUĆENIH RAZMERA: Jedna stvar je najbolji dokaz za to! Počeli su sa izradom... (VIDEO)\nDRAMATIČNA PORUKA IZ MOSKVE: Zauzimanje „sive zone“ u Donbasu — priprema za veliki rat u centru Evrope


» Govor mržnje potiče od neznanja i ostavlja ozbiljne posledice\nGovor mržnje potiče od neznanja i ostavlja ozbiljne posledice\nStudenti univerziteta Uludag iz turskog grada Burse su, tokom svoje posete balkanskim zemljama posetili i EU info kutak u Nišu gde su diskutovali sa mladima iz Košarkaškog saveza Grada Niša o islamofobiji, njenim uzrocima i posledicama.\nDogađaj je organizovan kroz međunarodni program „No hate speech“.\nPredsednik Košarkaškog saveza Grada Niša Bojan Golubović kaže da je ,,cilj No hate speech pokreta da pokreće teme koje su važne za mlade kako bi svet učinio boljim mestom za život’’ i poželeo prisutnima da u budućnosti ostanu u kontaktu i pojačaju mrežu saradnje.\nGeneralni koordinator projekta Mustafa Aslan sa Uludag univerziteta u Bursi kaže da je razlog obilaska balkanskih zemalja ,,predstavljanje projekta čiji je cilj borba protiv ksenofobije i saradnja sa balkanskim nevladinim organizacijama po ovom pitanju’’.\nNa skupu je istaknuto da je strah od muslimana izražen od 2001. godine, nakon terorističkih napada u Njujorku. ,,Mi ne podržavamo teroriste iako smo iste religije i ne treba sve pripadnake jedne vere svrstati u istu kategoriju’’, apeluju studenti iz Burse i dodaju da ,,ako se međusobno poštujemo, načinićemo svet boljim mestom za život’’.\nMladi su se tokom diskusije složili da govor mržnje sa sobom nosi ozbiljne posledice, a uzrokuje ga nedostatak relevantnih informacija koje kroje pogrešnu predstavu o islamskoj religiji.\nŽene u Srbiji dvostruko zaposlene i nema ih tamo gde su novac i moć\nRadio vesti EU Info Centra – 10.03.2017.


Zaleđene ulice Majdanpeka\nSituacija je i dalje najteža u Rudniku bakra Majdanpek gde zaposleni vode grčevitu borbu sa vremenskim neprilikama kako bi očuvali postrojenja i sprečili veće havarije budući da je prekid u snabdevanju strujom označio i prekid proizvodnje.\nKompletan menadžment je sve vreme na terenu na svim ključnim mestima sa radnicima koji pokazuju punu odgovornost u ovakvim okolnostima.\nOsim toga pokazuje i veliku društvenu odgovornost: pomaže zdravstvenim ustanovama, javnim preduzećima i službama od posebnog značaja, ekipama EMS-a na terenu.\nZajednička pomoć RTB-a Bor i EMS-a građanima Majdanpeka stiže od juče zahvaljujući angažovanju čelnih ljudi ovih državnih preduzeća, Blagoja Spaskovskog i Nikole Petrovića.\nAktivisti Crvenog krsta i ljudi iz Sindikata rudara RBM-a odneli su bolnici, samačkim, staračkim domaćinstvima, te drugim ugroženim porodicama sa evidencije Centra za socijalni rad i patronažne službe, pijaću vodu i hleb, ostatak je podeljen građanstvu, a danas će uz nove količine biti podeljeno i 10 hiljada toplih obroka. Najavljeno je da će danas i Crveni krst Srbije poslati šest hiljada litara pijaće vode.\nKada će se normalizovati snabdevanje električnom energijom nije poznato, ali zna se da će tek nekoliko sati nakon dolaska struje moći da se računa na normalizaciju vodosnabdevanja, a onda i grejanja. U Majdanpeku se svi nadaju da će kvar uskoro biti otklonjen, jer je sve teže živeti i raditi u ovim uslovima.


Hotel na Petrovaradinu i dalje zatvoren zbog štrajka zaposlenih\nBitka za atraktivan\nprostor na Tvrđavi\nPredsednica Štrajkačkog odbora Marijana Fojkar osporila je primedbe gradske uprave za nedomaćinsko gazdovanje objektima\nNOVI SAD - Štrajk zaposlenih u preduzeću "Tvrđava - Varadin", koje gazduje istoimenim hotelom na Petrovaradinskoj tvrđavi, nastavlja se i ove nedelje, pošto prvih nedelju dana obustave nije donelo ni najmanji pomak u nastojanju da se odgodi rešenje o iseljenju hotela, čije izvršenje je zakazano za 28. jul. U ovom preduzeću kažu da su u razgovoru s najvišim predstavnicima gradske vlasti - koja je, kao što smo već pisali, i pokrenula postupak za iseljenje - saznali za njihovu nameru da se hotel posle iseljenja "Varadina" renovira.\nTek onda bi trebalo da se vidi ko će njime ubuduće gazdovati, uz mogućnost da to bude ista firma, što su nezadovoljni radnici hotela ocenili kao neprihvatljivo.\n- Javnost mora biti svesna činjenice da u našem slučaju gradska vlast nastoji da ugasi naše preduzeće, kako bi atraktivan prostor na Petrovaradinskoj tvrđavi, koji sada koristimo, najpre preuzeo "Poslovni prostor", a onda od tog preduzeća neki drugi zainteresovani zakupac - kažu u Štrajkačkom odboru hotela "Varadin".\nPredsednica Štrajkačkog odbora Marijana Fojkar osporila je primedbe za nedomaćinsko gazdovanje objektima, koje na njihov račun pristižu iz gradske uprave, podsećajući na činjenicu da je Petrovaradinska tvrđave raskopana već tri godine i ocenjujući da u takvim uslovima nije ni bila moguća ozbiljnija adaptacija.\n- Gradske vlasti su poslednjih godina izbegavale svaku saradnju s našim preduzećem i ometale normalno poslovanje "Varadina", čime su želele da pokažu da nismo sposobni da upravljamo ovim prostorom. Adaptacija naših objekata je svakako prvenstveno nama u interesu, jer mi od toga živimo i zaposleni u "Varadinu" obećavaju da će, čim rešimo pitanje statusa, započeti obnovu posle koje će Novi Sad dobiti renomiran hotel, kakav i zaslužuje - ojasnila je predsednica Štrajkačkog odbora.\nAlibunar: Ječam rodio k'o nikad\nU povodu akcije novosadske policije od 19. do 31. jula\nSubotica: Hrvati pamte naša gotova jela


Vučić: Kako sam doveo šeika Muhameda u Srbiju\nVUČIĆ OTKRIO DETALJE O PLANIRANOM ATENTATU NA NJEGA: Kažu da im je FALILO 17\t578\nmladen radulovic\t 07.04.2013. 23:40h 11:44h\nPotpredsednik Vlade prvi put obelodanio kako je počeo saradnju sa šeikom iz Ujedinjenih Arapskih Emirata\nBEOGRAD - Potpredsednik Vlade Srbije Aleksandar Vučič večeras je prvi put obelodanio kako je počeo saradnju sa šeikom iz Ujedinjenih Arapskih Emirata Muhamedom bin Zajedom. Podsetimo, šeik Muhamed najavio je milijarde evra investicija u Srbiju.\n- Prvi put kada sam upoznao šeika Muhameda uopšte nismo pričali o politici i privrednoj saradnji već smo razgovarali o raznim temama van politike. Ostali sagovornici uvek počinju razgovor o poslu i saradnji država. Nedugo posle našeg sastanka usledio je poziv na saradnju posle čega je došlo do uzajamnih državnih poseta - izjavio je Vučić. On je dodao da činjenica da je bio gost u kući šeika Muhameda predstavlja veliku čast u arapskom svetu.\n- Takva čast nije ukazane ni najvećim svetskim liderima - kaže potpredsednik Vlade.\nVučić je najavio da očekuje da investicija UAE u fabriku čipova bude dvadesetak puta veća od posla sa "Fijatom".- Govorim o ulaganju od oko četiri do pet milijardi evra u Srbiju. Takva investicija može da doprinese velikom izvozu i ogromnom deviznom prilivu u Srbiju - zaključio je Vučić, gostujući na TV Pink 2.\nMuhamed bin Zajed al NahjanšeikuaeAleksandar Vučićfabrika čipova\nHAMAS GAĐA TEL AVIV, IZRAELSKA VOJSKA GAZU Dopisnik AP-a neposredno pre rušenja tornja: Trčali smo stepenicama sa 11. sprata! 211\t284


Niže osnovice za one koji sami uplaćuju doprinos za penziju – RTV SUNCE Arandjelovac\nHome » Aranđelovac » Niže osnovice za one koji sami uplaćuju doprinos za penziju\nRepublički fond za penzijsko i invalidsko osiguranje podsetio je danas građane koji sami plaćaju doprinos za penzije, da od novembra važe nove osnovice osiguranja, koje su u odnosu na prethodni period niže za 1,6 odsto.\nKako se navodi u saopštenju Fonda, građani mogu da se opredele za jednu od 13 osnovica osiguranja, nezavisno od stručne spreme koju imaju.\n„Po Zakonu o doprinosima za obavezno socijalno osiguranje, najniža osnovica iznosi 35 odsto prosečne republičke zarade iz prethodnog tromesečja, što je 23.074 dinara, a najviša pet prosečnih plata, odnosno 329.635 dinara“, objašnjavju u Fondu.\nKako navode, doprinos za penzijsko i invalidsko osiguranje je 26 odsto, što znači da će se mesečni izdatak kretati u rasponu od 5.999,24 do 85.705,10 dinara.\nOvi iznosi, objašnjavaju, primenjivaće se za uplate doprinosa za novembar i decembar 2017. i januar 2018. godine.\nPrethodna: Danas je Sveti Luka\nSledeća: RTV Sunce Uništavanje skulptura u parku


RTS :: Sajam investicija i trgovine u Kini, šansa za nova partnerstva\nEkonomija Sajam investicija i trgovine u Kini, šansa za nova partnerstva\npetak, 06. sep 2019, 13:49 -> 19:44\nSajam investicija i trgovine u Kini, šansa za nova partnerstva\nViše od 20 privrednih kompanija iz Srbije predstaviće se na Međunarodnom sajmu za investicije i trgovinu (CIFIT 2019) koji se održava u kineskom gradu Sjamenu od 8. do 11. Septembra, izjavio je državni sekretar Ministartsva privrede Milun Trivunac i izrazio očekivanje da će tokom CIFIT-a privrednici iz Srbije sklopiti nova partnerstva sa kineskim i drugim kompanijama.\nMilun Trivunac je posle konferencije za medije, na kojoj je najavljen ovogodišnji CIFIT, a na kojem je Srbija počasni gost, istakao da se srpskim privrednicima pruža prilika da se predstave na jednom od najvećih investicionih sajmova na svetu.\n"Srbiji je učinjena velika čast time što je počasni gost na jednom od najvećih sajmova investicionih mogućnosti i trgovine", rekao je Trivunac novinarima u Sjamenu.\nNa CIFIT-u će se, dodao je, učestvovati srpske kompanije iz oblasti poljoprivrede, industrije, građevinarstva, kao i vinarije i putarske kompanije, koje su, istakao je Trivunac, bile najveći kanal kroz koje su se do sada ostvarivale investicije između Kine i Srbije.\nDodao je da će osim privrednika iz Srbije o investicionim potencijalima naše zemlje govoriti i predstavnici četiri velike kineske kompanije koje posluju u Srbiji.\n"To su CRBC, Linglong, Ziđin koji je iz provincije Fuđijan i koji je investirao u RTB Bor, zatim HBIS koji je investirao u Železaru Smederevo. Predstavnici tih kompanija će na najbolji način kineskim investitorima, kroz kinesku prizmu, predstaviti sve investicione mogućnosti naše zemlje", naveo je Trivunac.\nZamenik generalnog direktora Organizacionog komiteta CIFIT-a Jeoven Vong naglasio je da je Srbija veoma važna zemlja u Inicijativi "Pojas i put", kao i da sve više kineskih kompanija želi da investira u Srbiju.\n"Srbija je počasni gost na CIFIT-u ove godine, predložio bih vašim privrednicima da iskoriste sve mogućnosti koje vam se pružaju na ovom sajmu na kojem će biti održano mnogo različitih seminara i simpozijuma sa ciljem da unapredimo saradnju", poručio je Vong.\nCilj sajma je, kako kaže, i da se ohrabruju kineske kompanije da više ulažu u Srbiju i tako jačaju ekonomske veze dve zemlje.\nVang je CIFIT označio kao globalni sajam koji je trenutno najveći na svetu i dodao da je cilj sajma promocijia bilatrelanih odnosa.\n"Fokusiramo se na globalno dvostranu investiconu promociju, posebno želimo da ohrabrimo kineske kompanije da izađu na globalno tržište", rekao je Vong.\nPodsetio je da je Srbija pre više decenija uspostavila dobre ekonomske veze sa Kinom i istakao da mnoge kineske kompanije žele da uspostave jače veze sa Srbijom.\n"To je zato što se vaše poslovno okruženje veoma unapredilo. Mnogo kineskih kompanija je zainteresovano za investiranje u Srbiju, tako da očekujem da će biti postignuti konkretni rezultati i postignuta nova saradnja u oblasti privrede između naše dve zemlje", kazao je Vong.\nSrpski paviljin na Sajmu\nInače, srpsku delegaciju na CIFIT-u predvodiće potpredsednik Vlade i ministar turizma, trgovine i telekomunikacija Rasim Ljajić.\nMinistar Ljajić će u nedelju 8. septembra otvoriti Srpski paviljon na sajmu, a u okviru CIFIT-a, koji je postao sastavni deo Inicijative "Pojas i put", biće održano oko 20 konferencija, od kojih će Srbija imati učešće na čak 13.\nJedna od najvažnijih konferencija biće Investicioni kongres "Pojas i put" na kojem će, osim ministra Ljajića, govoriti i ministar rudarstva i energetike Aleksandar Antić, ministar zaštite životne sredine Goran Trivan, predstavnici Privredne komore Srbije i Razvojne agencije Srbije.\nTakođe, na kongresu će učestvovati i predstavnici kineskih kompanija Linglong, Ziđin, HBIS i CRBC, kao najvećih kineskih investitora u Srbiji, koji će govoriti o investicionim potencijalima naše zemlje i zašto su je izabrali za ulaganje.


Upravljanje kvalitetom - Forum PSSS - PSSS\n29 jun 2017 11:49\t#28723 od Bogojević Marko\nUpravljanje kvalitetom was created by Bogojević Marko\nUpravljanje kvalitetom se vezuje u osnovi za poslovne sisteme, njegove podsisteme i delove podsistema. Upravljanje kvalitetom procesa treba da se posmatra u okviru podsistema poslovnog sistema zbog toga što se u svakom podsistemu nalazi veći broj procesa i oni su po svom značaju, po svom načinu izvođenja i po svojim rezultatima različiti pa imamo:\n•\tUpravljanje kvalitetom procesa u okviru specijalizovanog podsistema (podsistem proizvodnje i/ili podsistema davanja usluge)\n•\tUpravljanje kvalitetom procesa u univerzalnim podsistemima, tj. upravljanje kvalitetom njihovih procesa u univerzalnim podsistemima.\nU poslovnom sistemu, pored upravljanjem kvalitetom resursa, procesa i proizvoda (usluga), potrebno je upravljati kvalitetom internih usluga.\nOd upravljanja kvalitetom se pre svega očekuju povećanje ekonomskih rezultata – povećanje profita, smanjenje troškova, zadovoljenje zahteva kupaca, podizanje nivoa kvaliteta poslovnog sistem i njihovih delova. Uspešno operativno upravljanje kvalitetom u poslovnom sistemu je timski rad.